title: Nikola Vlašić

text: Vlašić siirtyi Hajdukin akatemiaan 12-vuotiaana, ja teki debyyttinsä seuran edustusjoukkueessa 16-vuotiaana heinäkuussa 2014.


title: Nikola Vlašić

text: Vlašićin isosisko Blanka Vlašić on viisinkertainen arvokisamitalisti korkeushypyssä, ja yksi Kroatian kaikkien aikojen parhaista urheilijoista.


title: Urho Hirvonen

text: Urho Hirvonen (14. maaliskuuta 1933 Pielisensuu – 11. kesäkuuta 2011 Helsinki) oli lihateollisuusteknikko, joka tunnetaan HK Sinisen Lenkin ”isänä”.


title: Urho Hirvonen

text: Kauppaneuvos Erkki Salonoja palkkasi Hirvosen makkaramestariksi perustamaansa Helsingin Kauppiaat Oy:öön. Vuonna 1963 Hirvonen kehitti Helsingin Kauppiaat Oy:n menestystuotteen Sinisen Lenkin, jota on kutsuttu Suomen kansallismakkaraksi.


title: Urho Hirvonen

text: Tuottajain Lihakeskuskunnan (TLK) ostettua vuonna 1975 Helsingin Kauppiaat Oy:n Hirvonen siirtyi Tampereelle Makkara Kolmio -yhtiöön, joka oli Erkki Salonojan veljen Mauri Salonojan omistama lihanjalostusyritys. Kun Makkara Kolmio myytiin silloiselle OK-Lihalle, Hirvonen palasi Helsinkiin HK:n einesteollisuuden palvelukseen. Hän kehitti HK:n lihapyörykät, joista tuli vähitellen markkinajohtaja einesten vähittäiskaupassa.


title: Urho Hirvonen

text: Yhdeksi perinteeksi muodostui lammaspaisti, jonka Urho lahjoitti toiselle Urholle. Presidentti Urho Kekkonen söi Urho Hirvosen lammaspaistia vuosittain.


title: Urho Hirvonen

text: Eläkkeelle jäätyään Hirvonen toimi konsulttina liha-alan yrityksissä. Hän loi yhä uusia kuluttajien makuun sopivia tuotereseptejä.


title: Urho Hirvonen

text: Urho Hirvonen kuoli vuonna 2011 vakavaan sairauteen Helsingissä 78-vuotiaana.


title: Luka Jović

text: Luka Jović (; s. 23. joulukuuta 1997 Bijeljina, Bosnia ja Hertsegovina) on serbialainen jalkapalloilija, joka edustaa Primeira Ligassa pelaavaa Benficaa. Kaudella 2018-2019 hän on lainassa Saksan Bundesligaa pelaavassa Eintracht Frankfurtissa. Jović on pelipaikaltaan hyökkääjä.


title: Luka Jović

text: Jović siirtyi Belgradin Punaisen tähden akatemiaan seitsenvuotiaana, ja teki debyyttinsä seuran edustusjoukkueessa 16-vuotiaana toukokuussa 2014. Hänet myytiin helmikuussa 2016 portugalilaiseen suurseuraan Benficaan.


title: Luka Jović

text: Maajoukkuetasolla Bosnian serbitasavallasta kotoisin oleva Jović edustaa Serbiaa.


title: Mario Stanić

text: Mario Stanić (s. 10. huhtikuuta 1972 Sarajevo, Bosnia ja Hertsegovinan sosialistinen tasavalta, Jugoslavia) on kroatialainen jalkapalloilija, joka pelasi ammattilaistasolla 1989–2004. Hän pelasi pääasiassa oikean laidan keskikenttäpelaajana, hyökkäävässä roolissa. Hän kuului pronssia saaneeseen Kroatian joukkueeseen MM-kilpailuissa 1998.


title: Mario Stanić

text: Stanić pelasi Jugoslavian ykkösliigan FK Željezničar Sarajevossa kausilla 1989–1992 kaikkiaan 63 ottelua, joissa teki 12 maalia. Seuraavalla kaudella hän voitti Kroatian-mestaruuden Croatia Zagrebissa. Hän teki 26 sarjaottelussa 11 maalia. Kaudella 1993–1994 hän pelasi Primera Divisiónin Sporting de Gijónissa 34 ottelua, joissa teki seitsemän maalia. Seuraavalla kaudella hän teki Portugalin Superliigan SL Benficassa viisi maalia pelaamissaan 14 ottelussa.


title: Mario Stanić

text: Stanić voitti Belgian pääsarjan maalikuninkuuden kaudella 1995–1996 tehtyään Club Bruggelle 20 maalia pelaamissaan 30 ottelussa. Club Brugge voitti 1996 sekä Belgian liiga- että cupmestaruuden. Seuraavalla kaudella hän pelasi seurassa seitsemän liigaottelua, joissa teki seitsemän maalia ennen kuin siirtyi Serie A:n AC Parmaaan. Hän pelasi italialaisseurassa neljän kauden aikana 77 liigaottelua, joissa teki 19 maalia. Hän voitti Italian Cupin 1999. Uransa viimeiset kaudet, 2000–2004 hän edusti Englannin Valioliigan Chelseaa, jossa teki 59 liigaottelussa seitsemän maalia.


title: Mario Stanić

text: Stanić pelasi Jugoslavian maajoukkueessa kaksi ottelua vuonna 1990. Kroatian maajoukkueessa hän pelasi vuosina 1995–2003 kaikkiaan 49 ottelua, joissa teki seitsemän maalia. Hän pelasi kaikki seitsemän ottelua Kroatian saavuttaessa pronssia MM-kilpailuissa 1998, ja teki myös maalin alkulohko-ottelussa Jamaikaa vastaan. MM-kilpailuissa 2002 hän pelasi kahdessa ottelussa. Kesän 1996 EM-kilpailuissa hän pelasi kolme ottelua.


title: Mario Stanić

text: Stanić on toiminut Club Bruggen kykyjenetsijänä maaliskuusta 2011 lähtien.


title: Ante Ćorić

text: Ante Ćorić (s. 14. huhtikuuta 1997 Zagreb) on kroatialainen jalkapalloilija, joka edustaa Kroatian liigassa pelaavaa Dinamo Zagrebia. Ćorić on pelipaikaltaan hyökkäävä keskikenttäpelaaja.


title: Ante Ćorić

text: Ćorić teki debyyttinsä Dinamon edustusjoukkueessa 17-vuotiaana huhtikuussa 2014. Hänen veljensä Josip Ćorić on myös ammattilaisjalkapalloilija.


title: Luettelo Suomen monumenteista

text: Luettelo Suomen monumenteista käsittää Suomessa olevat monumentit. Monumentti on suurikokoinen, vaikuttava muistomerkki. Se voi olla veistos, muistopatsas tai muu muodostelma, joka on rakennettu kunnioittamaan yksittäisen henkilön tai tärkeän tapahtuman muistoa.


title: Don Lemon

text: Don Lemon (s. 1. maaliskuuta 1966 Baton Rouge, Louisiana, Yhdysvallat) on yhdysvaltalainen toimittaja. Hän on toiminut CNN-kanavan uutisankkurina vuodesta 2006. Hän on raportoinut kanavalle monia merkittäviä uutistapahtumia, kuten Sandy Hookin kouluammuskelun ja mustan teinipojan Michael Brownin kuoleman, joka nostatti Yhdysvalloissa laajoja mellakoita.


title: Don Lemon

text: Lemon julkaisi vuonna 2011 muistelmateoksensa "Transparent", jossa hän kertoo urastaan ja yksityiselämästään. Hän avautui kirjassa ensimmäistä kertaa homoseksuaalisuudestaan. Lisäksi hän kertoi lapsena kohtaamastaan seksuaalisesta hyväksikäytöstä.


title: Afro-Shirazi Party

text: Afro-Shirazi Party eli ASP oli Sansibarilla vuosina 1957–1977 toiminut poliittinen puolue, joka ajoi maan afrikkalaisen enemmistön oikeuksia elliitin muodostaneita arabeja vastaan.


title: Afro-Shirazi Party

text: Sansibarin sulttaanikunta oli Yhdistyneen kuningaskunnan alainen protektoraatti, joka 1950-luvulla oli matkalla kohti itsenäisyyttä. Afro-Shirazi Partyn perusti Abeid Karume Tanganjikan presidentti Julius Nyeren avustuksella vuonna 1957 maan afrikkalaistaustaisen enemmistön oikeuksien ajajaksi. Sansibar itsenäistyi vuonna 1963 ja maata johti arabivähemmistön Zanzibar National Party eli ZNP. Sansibarin vallankumous alkoi vuonna 1964 ja sen johdosta tuhansia arabeja tapettiin ja Karume nousi uuden tasavallan presidentiksi. Saman vuoden aikana Sansibar liittyi yhteen Tanganjikan kanssa muodostaen nykyisen Tansanian liittovaltion. Sansibar säilytti liitossa paikallisen autonomiansa. Nyere säilytti asemansa uuden valtion presidenttinä, kun taas Karumesta tuli sen varapresidentti. Karume salamurhattiin vuonna 1972 ja vuonna 1977 Nyere liitti ASP:n omaan puolueensa muodostaen Chama Cha Mapinduzin eli vallankumouspuolueen, josta tuli maan ainut laillinen puolue.


title: Polyfosforihappo

text: Polyfosforihappo (HPO, missä n on kokonaisluku ja n > 1) on eräs niin kutsutuista kondensoituneista fosforihapoista ja kuuluu fosforin happihappoihin. Yhdistettä käytetään muun muassa orgaanisen kemian synteeseissä.


title: Polyfosforihappo

text: Huoneenlämpötilassa polyfosforihappo on väritöntä tai kellertävää erittäin viskoosia siirappimaista nestettä. Lukuun ottamatta yksinkertaisinta polyfosforihappoa pyrofosforihappoa, yksittäisten polyfosforihappojen fysikaalisia ominaisuuksia ei ole tutkittu. Yhdiste on vahva moniarvoinen happo happo ja fosforihappoa vahvempi. Polyfosforihapon voidaan katsoa koostuvan toisiinsa linkittyneistä P(OH)O-yksiköistä. Mikäli yksiköiden määrä on suuri, yli 16, on ketjun päiden protonit vain heikosti happamia. Laimeissa vesiliuoksissa polyfosforihappo esiintyy pääasiassa ortofosforihappona.


title: Polyfosforihappo

text: Polyfosforihappoa valmistetaan tyypillisesti joko liuottamalla fosforipentoksidia fosforihappoon, kuumentamalla fosforihappoa, jolloin fosforihappoa kondensoituu ja fosforihappomolekyyleistä lohkeaa vettä tai polttamalla fosforia, jolloin muodostuu fosforipentoksidihuuruja, jotka johdetaan veteen. Polyfosforihappoja luokitellaan usein niiden valmistuksessa käytetyn fosforipentoksidin massaprosenttiosuuden mukaisesti.


title: Polyfosforihappo

text: Polyfosforihappoa käytetään lannoitteiden sekä polyfosfaattisuolojen kuten ammoniumpolyfosfaatin valmistuksessa sekä bitumin valmistuksessa. Orgaanisessa kemiassa sitä käytetään hyvion voimakkaana happokatalyyttinä, dehydraus-, hydrolyysi-, polymeroitumis-, asylointi- ja syklisointireaktioissa. Usein sitä käytetään myös monissa happokatalysoiduissa toisiintumisreaktioissa kuten Beckmann-, Lossen- ja Wagner–Meerwein-toisiintumisissa.


title: Bargash bin Said

text: Bargash bin Said oli Sansibarin sulttaani vuosina 1870–1888. Valtakaudellaan hän levitti edeltäjiensä luomaa Sansibarilaista kauppaverkostoa, jonka kautta kulki esimerkiksi orjia, norsunluuta ja rahakasveja. Hänen valtakautensa loppupuolella Sansibar menetti mannermaan alueensa ja kaksi vuotta bin Saidin kuoleman jälkeen vuonna 1888 maasta tuli Yhdistyneen kuningaskunnan protektoraatti.


title: Bargash bin Said

text: Noin vuonna 1833 syntynyt Bargash oli Omanin sulttaani Said bin Sultanin poika, joka siirsi vuonna 1840 maansa pääkaupungin Sansibarille. Hänen isänsä kuollessa Oman jaettiin kahteen erilliseen osaan, jonka afrikkalaisista alueista muodostettiin Sansibarin sulttaanikunta sulttaaninaan Saidin toinen poika Majid bin Said. Bargash yritti estää Majidin valtaannousun, mutta tällä oli brittien konsulin tuki, ja Bargash karkotettiin Intian Mumbaihin. Bargash vietti Intiassa kaksi vuotta, jona aikana hän solmi myöhemmin tärkeitä yhteyksiä intialaisiin kauppiaihin ja sijoittajiin.


title: Bargash bin Said

text: Majid kuoli vuonna 1870, ja Bargashista tuli hänen seuraajansa. Valtakautensa alussa Bargash laajensi edeltäjiensä perustamaa kauppaverkostoa Itä-Afrikassa. Sansibarin kautta kulki norsunluuta, rahakasveja ja etenkin mausteneilikkaa. Sansibar harjoitti myös brittien vastustamaa orjakauppaa. Bargashia alkoivat kuitenkin uhata monet sisäiset ja ulkoiset uhat. Sansibaria tukikohtanaan pitäneet arabikauppiaat kuten Tippu Tip eivät halunneet olla sulttaanin poliittisen vallan alla, ja häntä vastustivat myös jotkin voimakkaat afrikkalaiset hallitsijat, kuten Mirambo. Suurin uhka tuli kuitenkin Euroopasta, jonka suurvallat alkoivat tavoitella itselleen alueita Afrikasta. Saksan keisarikunta oli tehnyt sopimuksia Itä-Afrikan heimopäälliköiden kanssa ja tavoitteli itselleen aluetta, josta tulisi myöhemmin Saksan Itä-Afrikka. Vuoteen 1885 mennessä Bargashin oli hylättävä vaatimuksensa Itä-Afrikan mannermaan suhteen, ja hän keskittyi sittemmin hallitsemaan Sansibarin saaria. Hän kuoli vuonna 1888. Vuonna 1890, kaksi vuotta hänen kuolemansa jälkeen, Sansibarista tuli Yhdistyneen kuningaskunnan protektoraatti.


title: Chéri Samba

text: Chéri Samba, viralliselta nimeltään Samba wa Mbimba N’zingo Nuni Masi Ndo Mbasi, (30. joulukuuta 1956 Kinto M'Vuila) on kongolainen taidemaalari. Hän on yksi kuuluisimmista afrikkalaisista nykytaiteilijoista. Hänen teoksiaan löytyy esimerkiksi New Yorkissa sijaitsevan Museum of Modern Artin (MoMA) kokoelmista.


title: Carlson Young

text: Carlson Young (s. 29. lokakuuta 1990 Fort Worth, Texas) on yhdysvaltalainen televisionäyttelijä. Hän nousi tunnetuksi Disney Channelin sarjasta "Tavataan välkkärillä" ja on näytellyt myös "True Bloodissa".


title: Carlson Young

text: Vuodesta 2015 lähtien Young on esittänyt Brooke Maddoxin roolia MTV:n kauhusarjassa "Scream".


title: Delirium (Ellie Gouldingin albumi)

text: Delirium on brittiläisen popartistin Ellie Gouldingin neljäs studioalbumi, joka julkaistiin 6. marraskuuta 2015. Albumi nauhoitettiin vuosina 2014–2015 pääasiassa Englannissa ja Yhdysvalloissa. Albumi sai kriitikoilta positiivisia arvioita tuotannosta, mutta musiikin monipuolisuus kyseenalaistettiin. "Delirium" nousi ensimmäisellä viikolla kolmanneksi sekä Britannian albumilistalla että Yhdysvalloissa Billboard 200 -listalla. Suomessa albumi nousi virallisen albumilistan sijalle 24.


title: Delirium (Ellie Gouldingin albumi)

text: Ellie Goulding on itse kertonut "Deliriumin" saundin olevan tarkoituksella huomattavasti popimpi kuin hänen aikaisemmilla julkaisuillaan. NME:n haastattelussa Goulding kertoi tulevasta albumistaan näin: "Osa minusta ajattelee tämän albumin jonkinlaisena testinä/kokeena, kokeena tehdä iso pop-albumi; Tein tietoisen valinnan, että tahdoin sen olevan uudella tasolla".


title: Delirium (Ellie Gouldingin albumi)

text: Albumin ensimmäisenä singlenä julkaistiin kappale ”On My Mind”. Single julkaistiin 17. syyskuuta 2015. Kappale sai sekä kriitikoilta että kuuntelijoilta positiivista palautetta ja nousi listoille muun muassa Yhdysvalloissa, Saksassa, Britanniassa, Espanjassa, Suomessa, Kolumbiassa ja Meksikossa. Billboard Hot 100 -listalla kappale saavutti parhaimmillaan 13. sijan.


title: Delirium (Ellie Gouldingin albumi)

text: Toisena singlenä julkaistiin ”Army” 9. tammikuuta 2016 ja kolmantena singlenä ”Something in the Way You Move” 19. tammikuuta 2016.


title: Delirium (Ellie Gouldingin albumi)

text: Kappaletta ”Love Me Like You Do” ei julkaistu varsinaisena singlenä, mutta se nousi megahitiksi ympäri maailmaa ollessaan Fifty Shades of Grey -elokuvan teemakappale. Kappaletta on kuunneltu toukokuuhun 2016 mennessä Spotifyssa lähes 470 miljoonaa kertaa.


title: Delirium (Ellie Gouldingin albumi)

text: Hitiksi nousi myös jo vuonna 2014 Calvin Harrisin "Motion"-albumilla julkaistu kappale ”Outside”, jossa Goulding laulaa. Kappale on myös julkaistu "Deliriumin" Deluxe Editionilla.


title: FK Shkëndija

text: Klubi i Futbollit Shkëndija on makedonialainen jalkapalloseura Tetovon kaupungista. Seura pelaa Makedonian korkeimmalla sarjatasolla Makedonian 1. liigassa. Se on voittanut kertaalleen maansa mestaruuden. Tämä tapahtui kaudella 2010–2011.


title: FK Shkëndija

text: Mestaruuskautensa jälkeen Shkëndija pääsi pelaamaan Mestarien liigassa kaudella 2011–2012. Joukkue hävisi serbialaiselle Partizanille yhteismaalein 5–0. Kaudella 2012–2013 Shkëndija pelasi Eurooppa-liigassa. Tällöin se hävisi pohjoisirlantilaiselle Portadownille 2–1 ensimmäisellä karsintakierroksella. Kaudella 2014–2015 Shkëndija hävisi Eurooppa-liigan ensimmäisellä karsintakierroksella romanialaiselle Zimbru Chișinăulle 3–2. Seuraavalla kaudella Shkëndija putosi jälleen Eurooppa-liigan ensimmäisellä karsintakierroksella, kun skotlantilainen Aberdeen FC eteni jatkoon vierasmaalisäännön perusteella.


title: Ihmisoikeudet Turkissa

text: Tämä artikkeli käsittelee ihmisoikeuksien tilaa Turkissa.


title: Ihmisoikeudet Turkissa

text: Presidentti Erdoğan käy avointa sotaa kurdivähemmistöjä vastaan Kaakkois-Turkissa. Kymmeniä kaupunkeja ja kyliä on hävitetty maan tasalle ja sadattuhannet ovat menettäneet kotinsa.


title: Ihmisoikeudet Turkissa

text: Lokakuussa 2015 itsemurhaiskuissa, joihin liittyi ISIS, kuoli 102 ihmistä.


title: Ihmisoikeudet Turkissa

text: Vuonna 2015 Turkissa oli yhteensä 2,2 miljoonaa pakolaista, turvapaikanhakijaa ja siirtolaista pääosin Syyrista ja myös mm Afganistanista ja Iraqista.


title: Ihmisoikeudet Turkissa

text: Lehdistön sananvapaus jatkui vaikeana vuonna 2015. Kriittinen journalismi joutui hyökkäysten kohteeksi. Myös tavallisten ihmisten kritiikki presidenttiä ja poliitikkoja kohtaan johti syytteisiin. Kolme ulkomaalaista journalistia karkotettiin Turkista, johtuen heidän uutisoinnistaan.


title: Ihmisoikeudet Turkissa

text: Toukokuussa 2016 turkkilaisen lehden päätoimittaja Can Dündar ja journalisti Erdem Gül tuomittiin 5 vuoden 10 kuukauden ja 5 vuoden tuomioihin. Heitä syytettiin hallituksen kaatamisyrityksistä, mutta tuomittiin salaisten tietojen julkaisusta. Kannattajat lauloivat ”Vapaata lehdistöä ei voi hiljentää.” Samana päivänä päätoimittaja yritettiin salamurhata.


title: Ihmisoikeudet Turkissa

text: Turkkilaisten lehtimiesten ja -naisten mukaan nyt lehdistöä vastaan on ollut pahimmat lehdistönvapauden hyökkäykset sitten 1980 luvun sotilasvallan jälkeen. Sen jälkeen kun presidentti Erdoğan tuli valtaan 2014, on avattu 2 000 tutkintaa väitetyistä loukkauksista. Merkittäviä jouralisteja on oikeudessa 2–3 kertaa viikossa. Kurdijournalisteja on hakattu ja karkotettu. Ulkomaisia journalisteja on karkotettu maasta. Turkki on sijalla 151 lehdistönvapaudessa 180 maan joukossa (no 1 on paras).


title: Ihmisoikeudet Turkissa

text: Turkissa yli 150 toimittajaa on vangittu ja yli 170 tiedotusvälinettä suljettu heinäkuun 2016 jälkeen. International Press Institute IPI:n mukaan Turkin hallitus ei ole todistanut väitteitä vangittujen toimittajien väitetystä terrorismista. Esimerkiksi Cumhuriyet lehden journalistit Kadri Gürsel, Muhrat Sabuncun ja Ahmet Sikin ovat olleet vangittuina yli puoli vuotta ilman oikeudenkäyntiä. Gürsel on Turkin IPI:n puheenjohtaja ja IPI:n hallituksen jäsen. Syytteen mukaan on kyse terrorijärjestön auttamisesta median välityksellä. IPI:n mukaan syyttäjät ovat sepittäneet tarinan. ”Kun otetaan huomioon olosuhteet ja ne kuusi kuukautta, jotka kollegamme ovat viettäneet vankeudessa, emme voi pitää tapausta muuna kuin hallituksen yrityksenä hiljentää kritiikki ja laistaa hallituksen tilivelvollisuudesta”, kirjoittaa IPI.


title: Ihmisoikeudet Turkissa

text: 2018 toimittaja Pelin Ünker tuomittiin vankeuteen Paratiisin paperit -veroparatiisivuotoa käsittelevästä artikkelistaan.


title: Ihmisoikeudet Turkissa

text: Vallankaappauksen jälkeen Turkissa on pidätetty yli 40 000 ihmistä ja 120 000 poliisia, sotilasta ja virkamiestä erotettu. Toukokuussa 2017 9 000 virkamiehen työt keskeytettiin. Kesäkuussa 2017 Turkin Amnesty International johtajaa Taner Kilic syytettiin terrorismijärjestön jäsenyydestä. Taner Kilic ja 22 lakimiestä pidätettiin Izmirin maakunnassa. Kilic kiistää syytökset.


title: Ihmisoikeudet Turkissa

text: Ranskalainen National Geography lehden toimittaja oli Turkissa kuukauden pidätettynä touko-kesäkuussa 2017. Ranskan presidentti vetosi Turkin presidenttiin ja viikko myöhemmin toimittaja vapautettiin.


title: Iso Mustajärvi (Ylöjärvi)

text: Iso Mustajärvi on Pirkanmaalla Ylöjärvellä Itä-Aureessa sijaitseva järvi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Iso Mustajärvi on osa Vähä Mustajärven valuma-aluetta.


title: Iso Mustajärvi (Ylöjärvi)

text: Järven pituus on 2,8 kilometriä, leveys 1,1 kilometriä ja sen pinta-ala on 187 hehtaaria. Se sijaitsee Itä-Aureessa yli seitsemän kilometriä Aurejärven kirkosta pohjoiseen. Järveä ympäröi muutama laaja suo, mutta yleensä rannat ovat moreenimaastoa. Siihen laskee toistakymmentä metsäojaa, joista pohjoiseen laskeva oja on Kaviolammen lyhyt laskuoja ja Isosaaren taakse laskee laajan Nimetönnevan ja Pikkulamminnevan suo-ojien laskuoja. Laskuojassa sijaitsee kaksi umpeen kasvaa pientä lampea, joiden nimi on Vääräjärvi. Se on Rauma-Repolan 1960-luvulla kuivattama järvi. Pikkulamminnevalla sijaitsee vielä pieni Pikkulammi. Iso Mustajärven laskujoki on Myllyjoki. Joki alkaa Myllylahdesta ja se virtaa 1,7 kilometriä Poikelisjärveen. Veden keskimääräinen viipymä järvessä on 361 vuorokautta.


title: Iso Mustajärvi (Ylöjärvi)

text: Järvessä on yksi suuri Isosaari, joka on 200 metriä pitkä. Se sijaitsee keskellä järvenselkää. Muita pienempiä saaria on kahdeksan. Niiden nimiä ovat pohjoisesta etelään lueteltuna Hirvisaari, Kalliosaari, Kiimasaari, Pikkusaari, Mörkkilinna ja Suosaari. Saaret ovat autioita. Vaikka järvi on selkeäpiirteinen, löytyy siitä muutama nimetty lahti. Suosaaren takana järvi kapenee yli 600 metriä pitkäksi Aureenlahdeksi, josta työntyy itään Suoniemen taakse Suolahti. Suosaaren pohjoispuolella törröttää Myllyniemi, jonka pohjoispuolella Myllylahti on Myllyjoen luusuaa. Aivan järven pohjoispäässä sijaitsevat Kaakkolahti ja Junkkilahti, jonne Kaviolammen laskuoja laskee.


title: Iso Mustajärvi (Ylöjärvi)

text: Rantaviivan pituus on 10,6 kilometriä ja siinä työntyy rantaan vain muutamia soita. Rantaan asti ulottuu nykyään vain Rantalan, Lepistön ja Vanha-Järvelän pellot, mutta rannoille on rakennettu lähes 50 vapaa-ajan asuntoa. Pohjoispäässä sijaitsee Ison Mustajärven kämppä eli Junkkila, jonka lähellä sijaitsee myös julkinen Metsähallituksen perustama nuotio- ja leiripaikka. Niille johtaa tiet järveä kiertävältä kylätieltä. Virtain raja ohittaa järven 1,5 kilometriä koillisessa.


title: Iso Mustajärvi (Ylöjärvi)

text: Järven vedenlaatua on tutkittu useita kertoja ja viimeksi vuonna 2000. Veden humuspitoisuus on korkea ja veden happamuudentaso alhainen eli sen pH on alle 5,0. Järvi onkin tyypillinen suojärvi, sillä valuma-alueelta virtaa tiheästi ojitetuilta soilta suovettä. Ravinnepitoisuudet ovat melko hyvät. Talvella 2000 veden fosforipitoisuus on lievästi rehevöityneen tai jopa rehevöityneen järven tasolla. Sen sijaan typpipitoisuudet seuraavat suojärvien luontaisia arvoja. Vaikka ravinteita ja humusta on runsaasti, ei järven happitalous ole siitä kärsinyt. Järven virkistysarvo jää heikon vedenlaadun vuoksi välttäväksi.


title: Bjørn Petter Ingebretsen

text: Bjørn Petter Ingebretsen (s. 26. toukokuuta 1967) on norjalainen jalkapallovalmentaja.


title: Bjørn Petter Ingebretsen

text: Ingebretsen pelasi nuorena Grue IL:n juniorijoukkueessa muun muassa yhdessä Ståle Solbakkenin kanssa. Hän harjoitteli Solbakkenin kanssa Arsenalin akatemiassa vuonna 1986. Ingebretseniä pidettiin lupaavana pelaajana, mutta loukkaantumiset ja vammat estivät ammattilaisuran.


title: Bjørn Petter Ingebretsen

text: Hän aloitti valmennusuransa 2000-luvun alussa Buskerudin alueen juniorivalmentajana ja työskenteli myöhemmin myös Lynin juniorivalmentajana. Vuonna 2005 hän siirtyi Strømsgodsetin organisaatioon juniorivalmennuksen koordinaattoriksi. Ingebretsen edustusjoukkueen apuvalmentajana Dag-Eilev Fagermon, Ronny Deilan ja David Nielsenin valmennustiimeissä. Toukokuussa 2015 Ingebretsen nousi Godsetin päävalmentajaksi. Ingebretsenin johdolla seura eteni Eurooppa-liigassa kolmannelle karsintakierrokselle saakka ja sijoittui Tippeligaenissa hopealle.


title: Bjørn Petter Ingebretsen

text: Kesäkuussa 2016 Ingebretsen joutui sairaalahoitoon saatuaan sydänkohtauksen. Hän palasi Strømsgodsetin penkin päähän jo heinäkuussa. Lokakuussa 2016 hän ilmoitti lopettavansa päävalmentajan tehtävissä terveyssyiden vuoksi.


title: Johnny Rapid

text: Johnny Rapid (oik. Hylan Anthony Taylor; s. 24. elokuuta 1992, Conyers, Georgia, Yhdysvallat) on yhdysvaltalainen aikuisviihdenäyttelijä.


title: Johnny Rapid

text: Rapid aloitti uransa vuonna 2011 ollessaan 19-vuotias, ja vuoteen 2016 mennessä hän oli esiintynyt yhteensä 150 eri kohtauksessa. Hän kuvaa ainoastaan homopornoa, ja hänen työnantajansa on men.com. Rapid tunnetaan sekä todella dominoivista että erittäin alistuvista rooleistaan.


title: Johnny Rapid

text: Näyttelijä sai julkisuutta vuonna 2015, kun men.com tarjosi Justin Bieberille kahta miljoonaa dollaria kohtauksesta Rapidin kanssa.


title: Johnny Rapid

text: Aikuisviihde-elokuvien lisäksi Rapid on esiintynyt dokumenteissa "I Am A Porn Star" (2013) ja "Outspoken" (2013).


title: Johnny Rapid

text: Rapid identifioituu biseksuaaliksi, mutta hän on kertonut pitävänsä enemmän naisista. Hän on ollut naimisissa Angie Lynn Blankenfieldin kanssa vuodesta 2010, ja parilla on yksi lapsi. Vapaa-ajallaan Rapid harrastaa painia ja autojen rukkausta.


title: Johnny Rapid

text: Vuonna 2015 Rapid pidätettiin vaimonsa pahoinpitelystä epäiltynä. Pink Newsin mukaan parinvaihtoa harrastava pariskunta oli tavannut keilahallilla itseään 18-vuotiaaksi väittäneen tytön. Kun tytön oikea ikä, 14 vuotta, oli paljastunut, Rapid oli käynyt Blankenfieldin kimppuun tämän kieltäydyttyä ryhmäseksistä.


title: Joona Rantala

text: Joona Rantala (s. 13. helmikuuta 1999) on suomalainen salibandypelaaja. Rantala on pelannut nuorten maajoukkueessa, sekä vuonna 2015 siirtyi miesten salibandyliigaan, seura oli NST. Liigassa 25 ottelussa syntyi tehot 21+5=26 ja maajoukkueessa 2 pelissä 2+1. Toukokuussa 2016 ilmoitettiin Rantalan siirtymisestä sveitsiläiseen Zug Unitediin seuraavaksi kaudeksi. Kaudeksi 2017-2018 Rantala siirtyi Tampereelle joukkueeseen Classic


title: Carl Fredrik Reuterswärd

text: Carl Fredrik Reuterswärd (4. kesäkuuta 1934 Tukholma, Ruotsi – 3. toukokuuta 2016 Landskrona) oli ruotsalainen kuvataiteilija ja harvoja ulkomailla mainetta saaneita ruotsalaisia taiteilijoita. Aktiivisimmillaan hän oli 1960-luvulla.


title: Carl Fredrik Reuterswärd

text: Reuterswärd sai 1980-luvulla aivoinfarktin ja halvaantui osaksi, mutta se ei haitannut hänen työtään vaan hän maalasi sen jälkeen hyvin ekspressiivisiä maalauksia. Hänen tunnetuin työnsä on YK:n päämajan edessä oleva veistos "Non Violence", jonka herätteenä oli John Lennonin murha. Hän halusi vedota sillä rauhan puolesta. Saman teoksen versioita on muuallakin.


title: Carl Fredrik Reuterswärd

text: Reuterswärd oli myös runoilija. Hän julkaisi esikoisteoksensa 1955.


title: Braunau

text: Braunau voi tarkoittaa seuraavia asioita:


title: Söderby

text: Söderby voi tarkoittaa seuraavia:


title: Söderby

text: Usean kylän nimi:Lisäksi usean kylän nimi on Söderby.


title: Atri Arimo

text: Atri Santeri Arimo (vuoteen 1899 Adrian Alexander Sandström, 11. syyskuuta 1878 Jalasjärvi – 16. maaliskuuta 1950 Tampere) oli metsänhoitaja, joka sai ensimmäisenä Suomessa metsäneuvoksen arvonimen vuonna 1934.


title: Atri Arimo

text: Arimon vanhemmat olivat nahkurimestari Johan Israel Sandström ja Catharina Mathilda Rank ja puoliso vuodesta 1906 Louise Helga Georgina Brüning. Hän tuli ylioppilaaksi 1899 Vaasan suomalaisesta reaalilyseosta ja sai päästötutkinnon Evon metsäopistosta 1902, jolloin hänestä tuli myös metsäkonduktööri. Arimo toimi opettajana Evon metsäopistossa 1907–1908 ja koekalastusaseman ja -koulun johtajana 1907–1909, mutta ennen muuta metsänhoitajana useilla eri hoitoalueilla, kuten Ounasjoella, Kuhmossa, Paltamossa ja Kajaanin kaupungissa. Metsähallituksen piirikuntapäällikkönä hän työskenteli Perä-Pohjolassa, Pohjanmaalla ja Länsi-Suomessa. Arimo oli alansa useiden eri järjestöjen jäsen ja toimihenkilö, mutta aktiivi myös muun muassa uittoyhdistyksissä ja toimi uittopäällikkönäkin, samoin kuin pakkolunastuslautakuntien puheenjohtajana ja jäsenenä. Arimo julkaisi teoksen "Metsänarvioimisen alkeet" (1909), josta otettiin neljä painosta, suomensi metsänarvioimiskirjallisuutta ja toimitti kaksi vuosikertaa "Tapio"-lehteä.


title: Atri Arimo

text: Kenraaliluutnantti Atri Reino Arimo ja majuri Atri Olavi Arimo olivat Atri S. Arimon poikia.


title: Karjalan vaakuna

text: Karjalan vaakuna voi tarkoittaa seuraavia vaakunoita:


title: Lapin vaakuna

text: Lapin vaakuna voi tarkoittaa seuraavia vaakunoita:


title: Kosken vaakuna

text: Kosken vaakuna tarkoittaa jompaakumpaa seuraavista Suomen kunnanvaakunoista:


title: Sebastian Dahlström

text: Sebastian Dahlström (s. 5. marraskuuta 1996 Helsinki) on suomalainen jalkapalloilija, joka edustaa Veikkausliigassa pelaavaa Helsingin Jalkapalloklubia. Hän on pelipaikaltaan keskikenttäpelaaja.


title: Sebastian Dahlström

text: Dahlström on edustanut juniorina sekä Helsingin Palloseuraa että Helsingin Jalkapalloklubia. Kaudella 2015 hän pelasi HJK:n farmijoukkueessa Klubi 04:ssä 23 Kakkosen ottelua viimeistellen kuusi maalia. Lisäksi hän pelasi kaksi nousukarsintaottelua. Samalla kaudella hän toimi HJK:n nuorten joukkueen kapteenina UEFA Youth Leaguessa. Veikkausliigassa hän teki debyyttinsä toukokuussa 2016 Tampereen Ilvestä vastaan onnistuen heti maalinteossa.


title: Sebastian Dahlström

text: Dahlströmillä on salibandystä Suomen-mestaruus B- ja C-junioreista.


title: Parc de la Villette

text: Parc de la Villette on puisto Pariisin koillisosassa, 19. arrondissementin alueella. Puiston alueella sijaitsee muun muassa tiedekeskus Cité des sciences et de l’industrie ja muita nähtävyyksiä sekä kulttuurilaitoksia. Puiston pinta-ala on 55 hehtaaria, josta 35 hehtaaria on rakentamatonta avointa tilaa.


title: Parc de la Villette

text: Canal de l’Ourcq -kanava kulkee puiston läpi lounas–koillinen-suunnassa jakaen sen kahteen osaan. Sen kanssa kohtisuoraan puiston halki kulkee "Galerie de la Villette" -niminen pitkä ramppisilta, joka yhdistää puiston vastakkaisilla laidoilla olevat sisäänkäynnit ja samalla kaksi historiallisten kaupunginporttien paikalla toimivaa metroasemaa. Canal Saint-Denis erkanee Canal de l’Ourcqista puiston kohdalla. Puiston alueella on kymmenen suljettua teemapuutarhaa, joiden aiheina ovat muun muassa leijat, dyynit, peilit ja saaret. Niitä yhdistää "Promenade des Jardins" -niminen mutkitteleva polku.


title: Parc de la Villette

text: Parc de la Villette rakennettiin vuosina 1982–1993 sveitsiläisen arkkitehdin Bernard Tschumin suunnitelmien pohjalta. Paikalla oli aiemmin sijainnut suuri teurastamo, joka suljettiin vuonna 1974. Ranskan presidentti François Mitterrand toimi tämän samoin kuin useiden muiden suurten rakennushankkeiden suojelijana. Yhtenä tarkoituksena oli kehittää ankeana työväenluokan asuinalueena tunnettua Pariisin 19. arrondissementtia.


title: Parc de la Villette

text: Puiston alueella sijaitsee siellä täällä suorakulmaisia punaisia rakennelmia, jotka tunnetaan nimellä "folies", ja joiden tarkoituksena on aktivoida puistossa kävijöitä. Niissä toimii muun muassa kahviloita ja lasten puuhapaikkoja, ja osasta voi vuokrata leikkivälineitä tai mattoja. Parc de la Villette on avoinna päivittäin klo 06.00–01.00.


title: Parc de la Villette

text: Parc de la Villettessä sijaitsevat muun muassa seuraavat rakennukset ja nähtävyydet:


title: Ford Puma

text: Ford Puma on Fordin vuosina 1997–2001 valmistama coupé-korinen urheiluauto, joka perustuu tekniikaltaan neljännen sukupolven Ford Fiestaan.


title: Ford Puma

text: Pumaan oli aluksi valittavana joko 1,4- (90 hv) tai 1,7-litrainen (123 hv) "Zetec SE" -moottori. Vuonna 1999 esiteltiin urheilullisempi Racing Puma -malli, jossa 1,7 litran moottorin teho oli nostettu 153 hevosvoimaan. 1,4-litrainen korvattiin uudella 1,6-litraisella (103 hv) vuonna 2000.


title: Ford Puma

text: Kaikissa 1,7-litraisella moottorilla varustetuissa malleissa oli vakiona ABS-jarrut ja luistonestojärjestelmä.


title: Pohjoismaiden hallinnollinen liitto

text: Pohjoismaiden hallinnollinen liitto ("Nordiska administrativa förbundet", NAF) on vuonna 1918 perustettu Pohjoismaiden yhteistyöelin. Sen pyrkimyksenä on edistää pohjoismaista yhteistyötä ja hallinnollisten kysymysten tuntemusta Pohjoismaissa. Kussakin Pohjoismaassa on kansallinen yhdistys, ja yhdessä ne muodostavat Pohjoismaiden hallinnollisen liiton.


title: Pohjoismaiden hallinnollinen liitto

text: Liiton jäsenet ovat henkilöjäseniä, ja vuonna 2016 jäseniä on noin 1 900. Kunkin paikallisyhdistyksen jäsenet ovat julkishallinnossa ja hallinnollisten kysymysten parissa työskenteleviä.


title: Pohjoismaiden hallinnollinen liitto

text: Puheenjohtajuus kiertää, ja uusi puheenjohtaja valitaan kolmen vuoden välein yleiskokouksessa. Toiminnan keskeinen elin on juuri yleiskokous. Yleiskokouksessa on luentoja, keskustellaan ajankohtaisista aiheista, vaihdetaan kokemuksia, tavataan tuttuja ja solmitaan kontakteja. Ruotsissa pidetyn vuoden 2015 yleiskokouksen teema oli "tehokas hallinto" ja erityisesti sähköinen hallinto.


title: Pohjoismaiden hallinnollinen liitto

text: Liitto julkaisee Nordisk Administrativt Tidsskrift (NAT) -nimistä julkaisua.


title: Pohjoismaiden hallinnollinen liitto

text: Suomen osasto perustettiin vuonna 1922 ja yhdistys rekisteröitiin 1930. Suomen yhdistyksen tehtäviksi on määritelty:Suomen yhdistys myöntää apurahoja eri tarkoituksiin ja on jakanut vuodesta 2006 tunnustuspalkintoa henkilölle tai ryhmälle "joka on merkittävällä tavalla lisännyt pohjoismaiden hallinnollisten olojen tuntemusta, kehittänyt pohjoismaista yhteistyötä tai muulla tavoin ansiokkaasti edistänyt yhdistyksen tarkoituksen toteutumista". Tunnustuspalkinnon ovat saaneet:Vuonna 2015 valittiin puheenjohtajamaaksi Islanti, ja yleiskokous vuonna 2018 pidetään Reykjavikissa.


title: NAF

text: NAF, NaF tarkoittaa muun muassa seuraavia:


title: Niko Kralj

text: Niko Kralj (17. syyskuuta 1921 Zavrh pri Trojanah, Slovenia – 15. heinäkuuta 2013) oli jugoslavialainen arkkitehti, joka tuli tunnetuksi etenkin puuhuonekaluistaan ja maansa teollisen muotoilun pioneerina. Hänen tunnetuin tuotteensa on kokoontaitettava Rex-tuolisarja, jota on valmistettu yli kaksi miljoonaa kappaletta. Hänen ollessaan uransa huipulla 1950- ja 1960-lukujen vaihteessa ruotsalainen muotoiluprofessori Erik Berglund kirjoitti Dagens Nyheterissä, että Niko Kralj on sen hetken paras huonekalumuotoilija koko Euroopassa. Kralj teki yhteistyötä muun muassa Charles ja Ray Eamesin, Buckminster Fullerin, Olaf Piran ja Ferdinand Kramerin kanssa. Vuonna 1962 hän sai Slovenian korkeimman kulttuuritunnustuksen, Prešeren-palkinnon.


title: Niko Kralj

text: Huonekalupuusepän poika Niko Kralj oli jo varhaisesta iästä alkaen mukana isänsä verstaalla. Toisen maailmansodan jälkeen hän lähti opiskelemaan arkkitehtuuria Edvard Ravnikarin ja Edo Mihevcin oppilaana Ljubljanassa. Mihevcin vaikutuksesta Kralj teki lopputyönsä istuinmuotoilusta 1952 ja pääsi sen myötä Stol Kamnik -huonekalutehtaalle aluksi harjoittelijaksi ja sitten vakituiseksi suunnittelijaksi.


title: Niko Kralj

text: Stol Kamnik -tehtaalla Kralj perusti Jugoslavian ensimmäisen tuotekehitys- ja muotoiluyksikön, jota hän johti vuoteen 1960 saakka. Vuonna 1957 hän tutustui skandinaaviseen puukalustemuotoiluun Tukholmassa. 1960-luvun alkupuolelta Kralj toimi opetustehtävissä Ljubljanan yliopistossa, ja vuonna 1966 hänet nimitettiin sen teollisen muotoilun osaston johtajaksi. Viran ohella hän työskenteli puusepänteollisuuden kehitystehtävissä.


title: Luettelo melonnan olympiamitalisteista

text: Melonta on ollut olympialaisten lajivalikoimassa vuodesta 1936 ja koskimelonta vuodesta 1992. Menestyneimmät maat olympialaisten melonnassa ovat Saksa, Neuvostoliitto ja Unkari.


title: Serbian käsipallomaajoukkue

text: Serbian käsipallomaajoukkue edustaa Serbiaa miesten kansainvälisissä käsipallo-otteluissa. Sitä hallinnoi Serbian käsipalloliitto.


title: Serbian käsipallomaajoukkue

text: Joukkue aloitti toimintansa vuonna 1992 Jugoslavian sosialistisen liittotasavallan hajoamisen jälkeen, ja edusti vuosina 1992–2003 Jugoslavian liittotasavaltaa ja 2003–2006 Serbia ja Montenegroa.


title: Serbian käsipallomaajoukkue

text: Serbia on saavuttanut neljä arvokisamitalia; kaksi MM-pronssia, yhden EM-hopean sekä yhden EM-pronssin. EM-hopealle joukkue ylsi kotikisoissa vuonna 2012.


title: Biljana Petrović

text: Biljana Petrović (o.s. Bojović s. 28. helmikuuta 1961 Kraljevo, Serbia) on kroatialainen, aktiiviurallaan Jugoslaviaa edustanut korkeushyppääjä.


title: Biljana Petrović

text: Petrović sijoittui kuudenneksi alle 20-vuotiaiden EM-kilpailuissa 1979. Hän karsiutui loppukilpailusta Soulin olympialaisissa 1988. Hän sijoittui talvella 1989 neljänneksi sekä sisäratojen EM-kilpailuissa Den Haagissa että MM-kilpailuissa Budapestissa.


title: Biljana Petrović

text: Petrović sijoittui 12:nneksi Glasgow'n EM-hallikilpailuissa 1990. Hän saavutti samana vuonna hopeaa Splitin EM-kilpailuissa tuloksella 196. Sevillan sisäratojen MM-kilpailuissa 1991 hän karsiutui loppukilpailusta.


title: Biljana Petrović

text: Petrović hyppäsi ennätyksensä 200 cm Saint-Denis'ssä 22. kesäkuuta 1990. Sisäradoilla hän hyppäsi parhaimmillaan 194 Budapestin MM-hallikilpailuissa 1989.


title: Biljana Petrović

text: Petrović jäi kiinni amfetamiinin käytöstä Rooman Golden Gala -kilpailussa 17. heinäkuuta 1991. Hän sai kahden vuoden kilpailukiellon.


title: Marko Baša

text: Marko Baša (; s. 29. joulukuuta 1982 Trstenik, Serbian ST) on montenegrolainen jalkapalloilija, joka edustaa Ligue 1:ssä pelaavaa Lilleä. Baša on pelipaikaltaan toppari.


title: Marko Baša

text: Maajoukkuetasolla Baša on pelannut vuodesta 2009 lähtien Montenegron maajoukkueessa. Ennen maan itsenäistymistä hän edusti vuonna 2005 kolmessa harjoitusottelussa Serbia ja Montenegroa.


title: Vantaan seudun steinerkoulu

text: Vantaan seudun steinerkoulu on Vantaan Korson suuralueen Vallinojan kaupunginosassa, aivan Keravan kaupungin rajan äärellä sijaitseva suomenkielinen, steinerpedagogiikkaa seuraava yhtenäiskoulu (luokka-asteet 0–9). Koulussa on vajaa 300 oppilasta ja noin 30 opettajaa (lukio mukaan luettuna).


title: Vantaan seudun steinerkoulu

text: Koulupihalla toimii myös Vantaan seudun steinerkoulun lukio. Se on pienehkö erityislukio. Lukiosta valmistuu keväisin noin kymmenen ylioppilasta (esim. 2014 yhteensä 11 ja keväällä 2015 10 ylioppilasta).


title: Hiekkaharjun koulu

text: Hiekkaharjun koulu on Vantaan Tikkurilan suuralueen Hiekkaharjun kaupunginosassa sijaitseva, vuonna 1971 toimintansa aloittanut noin 560 oppilaan ja yli 40 aikuisen kasvattajan suomenkielinen alakoulu (luokka-asteet 1–6).


title: Luciano Sušanj

text: Luciano Sušanj (s. 10. marraskuuta 1948 Rijeka, Kroatia) on kroatialainen, aktiiviurallaan Jugoslaviaa edustanut keskimatkojen juoksija ja pikajuoksija.


title: Luciano Sušanj

text: Sušanj karsiutui 400 metrin juoksun alkuerissä Ateenan EM-kilpailuissa 1969 ja välierissä Grenoblen EM-hallikilpailuissa 1972. Hän voitti 400 metrin sisäratojen Euroopan-mestaruuden Rotterdamissa 1973 Jugoslavian ennätysajalla 46,38. Seuraavana vuonna hän voitti 800 metrin Euroopan-mestaruuden sekä sisäradoilla Göteborgissa ennätysajallaan 1.48,07 että ulkoradoilla Roomassa Jugoslavian ennätysajalla 1.44,07. Montrealin olympialaisissa 1976 hän sijoittui 800 metrillä kuudenneksi.


title: Žarko Čabarkapa

text: Žarko Čabarkapa (; s. 21. toukokuuta 1981 Zrenjanin, Serbian ST) on montenegrolainen uransa lopettanut koripalloilija. Hänen pelipaikkansa oli iso laitahyökkääjä.


title: Žarko Čabarkapa

text: Čabarkapa varattiin ensimmäisellä kierroksella vuoden , ja hän pelasi vuosina 2003–2006 Phoenix Sunsissa sekä Golden State Warriorsissa yhteensä 150 runkosarjaottelua. Čabarkapa joutui lopettamaan uransa selkävaivojen takia 25-vuotiaana kauden 2005–2006 jälkeen.


title: Žarko Čabarkapa

text: Čabarkapa yritti vuonna 2009 paluuta kotimaassaan Budućnost Podgorican joukkueessa. Neljän ottelun jälkeen hän joutui kuitenkin tekemään lopullisen lopettamispäätöksen.


title: Žarko Čabarkapa

text: Čabarkapa voitti Jugoslavian joukkueessa maailmanmestaruuden vuoden 2002 MM-kilpailuissa.


title: Huhkolinna

text: Huhkolinna on Huittisissa sijaitseva liikuntahalli, joka on valmistunut vuonna 1970. Rakennusta on laajannettu vuosina 1983 ja 1990. Alun perin sen omistivat urheiluseurat Lauttakylän Luja ja Lauttakylän Pyry, mutta myöhemmin halli siirtyi Huittisten kaupungin omistukseen. Huhtikuussa 2016 tehtiin päätös hallin purkamisesta ja uuden urheilutalon rakentamisesta.


title: Huhkolinna

text: Huhkolinna on toiminut muun muassa paikallisten lentopallo-, salibandy- ja futsaljoukkueiden kotikenttänä. Hallissa on myös järjestetty erilaisia messutapahtumia ja konsertteja. Lokakuussa 1984 Huhkolinnassa esiintyi yhdysvaltalainen heavy metal -yhtye W.A.S.P. ensimmäisellä Suomen kiertueellaan.


title: Vierumäen koulu

text: Vierumäen koulu on Vantaan Korson kaupunginosassa sijaitseva noin 350 oppilaan suomenkielinen alakoulu (luokka-asteet 1–5). Koulu osallistuu KiVa- ja Liikkuva koulu -ohjelmiin. Vierumäen kouluun kuuluu kaksi toimipistettä:


Salibandyn alle 19-vuotiaiden tyttöjen maailmanmestaruuskilpailut 2016 olivat järjestykessään seitsemännet nuorten tyttöjen MM-kilpailut. Ne pelattiin Kanadan Bellevillessä 4.–8. toukokuuta 2016. Kisojen pääareenana toimi noin kolmentuhannen katsojan "Yardmen Arena". Juuri ennen kisojen alkua Jamaika jättäytyi pois turnauksesta vedoten taloudellisiin syihin.


title: Salibandyn alle 19-vuotiaiden tyttöjen maailmanmestaruuskilpailut 2016

text: Sijat 7–8


text: Sijat 5–6


text:
Välierät
Pronssiottelut


text: Loppuottelu


text: Sijat 13–15


text:
Välierät
Sijat 11–12


text: Sijat 9–10


text: Latvia tippui B-sarjaan vuoden 2018 kisoihin.Saksa nousi A-sarjaan vuoden 2018 kisoihin.


title: Miloš Srejović

text: Miloš Srejović (s. 12. huhtikuuta 1956) on serbialainen kolmiloikkaaja, joka aktiiviurallaan edusti Jugoslaviaa. Hän on pituudeltaan 191 cm.


title: Miloš Srejović

text: Srejović voitti Euroopan-mestaruuden Prahassa 1978 silloisella ennätystuloksellaan 16,94. Hän sai alle 20-vuotiaiden EM-kilpailuissa 1975 pronssia tuloksella 15,99. Välimeren kilpailuissa hän oli toinen 1979 tuloksella 16,55. Hän oli kymmenes EM-hallikilpailuissa 1980.


title: Miloš Srejović

text: Srejović voitti kultaa Balkanin kisoissa Thessalonikissa 1978. Ennätyksensä ja Jugoslavian-ennätyksen 17,01 hän hyppäsi saadessaan hopeaa Balkanin kisoissa Sarajevossa 1981. Hän voitti Jugoslavian-mestaruuden ulkoradoilla 1975 ja 1978.


title: Chia (kasvi)

text: Chia ("Salvia hispanica") salvioiden sukuun kuuluva on siemenkasvi, joka kasvaa luonnonvaraisena Pohjois- ja Keski-Amerikassa.


title: Chia (kasvi)

text: Chia kasvaa noin metrin korkuiseksi. Sen kukinnot ovat sinisiä, pystyasentoisia, tähkämäisiä.


title: Chia (kasvi)

text: Chia on kotoisin Meksikosta ja Keski-Amerikasta. Sitä viljellään nykyisin myyntiin näiden alueiden lisäksi myös Australiassa. Aloittaakseen kukinnan alkuperäinen kasvi tarvitsee lyhyen päivän, mutta siementen kehittyminen vaatii pitkän kasvukauden. Chiasta on jalostettu lajikkeita, jotka tuottavat siemeniä myös Yhdysvaltojen eteläosissa.


title: Chia (kasvi)

text: Chia oli asteekkien kolmanneksi tärkein ravintokasvi maissin ja papujen jälkeen.


title: Chia (kasvi)

text: Chian siemenissä on paljon ravintokuitua, omega-3-rasvahappoja, proteiinia ja hivenaineita: etenkin kalsiumia, rautaa, kaliumia, sinkkiä, kuparia ja folaattia, joten niitä markkinoidaan terveysruokana.


title: Petar Šegedin

text: Petar Šegedin (14. syyskuuta 1926 Orebic, Kroatia – 14. lokakuuta 1994 Dubrovnik, Kroatia) oli kroatialainen estejuoksija ja kestävyysjuoksija , joka aktiiviurallaan edusti Jugoslaviaa. Hän edusti Partizan Belgradia ja oli pituudeltaan 166 cm.


title: Petar Šegedin

text: Šegedin saavutti Brysselin EM-kilpailuissa 1950 hopeaa 3 000 metrin estejuoksussa ajalla 9.07,4. Hän sijoittui samassa lajissa kuudenneksi Lontoon olympialaisissa 1948 ja karsiutui alkuerissä Helsingin olympialaisissa 1952.


title: Petar Šegedin

text: Šegedin saavutti Välimeren kilpailuissa hopeaa 3 000 metrin estejuoksussa 1951. Hän voitti Balkanin-mestaruuden 1953 ja 1954. Hän voitti Jugoslavian-mestaruuden 3 000 metrin juoksussa 1947, 1949, 1951, 1952 ja 1953 sekä 5 000 metrillä 1948 ja 1950.


title: Petar Šegedin

text: Šegedinin ennätys 3 000 metrin estejuoksussa oli 8.47,8 (vuodelta 1953) ja 5 000 metrin juoksussa 14.37,6.


title: Petar Šegedin

text: Šegedin valittiin Jugoslavian vuoden miesurheilijaksi 1950.


title: Elan

text: Elan on slovenialainen urheiluvälineitä ja -vaatteita valmistava ja markkinoiva yhtiö. Se on parhaiten tunnettu suksistaan ja lumilaudoistaan. Elanin muita tuotteita ovat purje- ja moottoriveneet, urheiluvaatteet sekä kuntosali- ja telinevoimistelulaitteet. Tuotemerkki tuli tunnetuksi 1970-luvulla, kun ruotsalainen alppihiihtäjä Ingemar Stenmark voitti kolme peräkkäistä alppihiihdon maailmancupia Elan-suksilla. Toinen saman ajan Elan-kilpalaskija oli slovenialainen Bojan Krizaj. Ruotsalainen mäkihyppääjä Jan Boklöv kehitti V-tyylin Elanin suksien avulla.


title: Elan

text: 1980-luvun lopulla Elan kehitti ensimmäisenä carving-tyyliset laskettelusukset Elan SCX.


title: Elan

text: Elan on kodinkonemerkki Gorenjen ohella ainoita Jugoslavian aikaisia tuotemerkkejä, jotka ovat jääneet elämään valtion hajottua.


title: Elan

text: Elan oli puoliksi Slovenian valtion omistuksessa, kunnes sen koko osakekanta vuonna 2015 myytiin Wiltan Enterprises Limited -yhtiölle (95 %) ja Merrill Lynch International- yhtiölle (5 %). Tämän oli määrä antaa yritykselle mahdollisuus maksaa Slovenian valtiolle takaisin sen saamat mutta EU:n vuonna 2012 laittomiksi toteamat valtion yritystuet.


title: Elan

text: Elanin juuret juontuvat toisen maailmansodan jälkeiseen partisaanityöpajaan, jossa valmistettiin suksia sotilaskäyttöön. Suksien kehittäjänä ja tuotannon organisoijana toimi nuori puuseppä ja vuoden 1936 talviolympialaisiin osallistunut mäkihyppääjä Rudi Finžgar. Vuonna 1949 yhtiö alkoi valmistaa pieniä veneitä, kuten kanootteja ja kajakkeja. Venetuotannon päämateriaaliksi tuli myöhemmin lujitemuovi. Vuosina 1978–1991 Elan valmisti lisenssillä saksalaista DG-purjelentokonetta.


title: Elan

text: Jo Jugoslavian sosialismin vuosina noin kaksi kolmannesta Elanin tuotannosta meni vientiin. Vuonna 1983 Elanilla oli 1 076 työntekijää ja 15 mynntikonttoria ympäri maailmaa. Yli 700 000 suksiparin vuosituotannolla Elan oli maailman kolmanneksi suurin suksivalmistaja. Tuolloin suurin oli Rossignol 1,8 miljoonan parin tuotannollaan, ja Elanin kanssa samaa kokoluokkaa edustivat Fischer, Blizzard ja Atomic.


title: Elan

text: Elan-konserni koostuu nykyisin paristakymmenestä yhtiöstä, ja sen pääomistaja on Skimar-niminen yhtiö. Valtaosassa tuotteista käytetään Elan-merkkiä. Sukset ja purjeveneet valmistetaan yhä Sloveniassa, lumilaudat Itävallassa ja moottoriveneet Kroatiassa. Elanin tuotteita myydään 46 maassa; Pohjois-Amerikassa, Japanissa, Saksassa ja Sveitsissä myynti tapahtuu omien tytäryhtiöiden kautta. Vuonna 2013 Elanin tytäryhtiö Itävallan Kärntenissä meni konkurssiin.


title: Elan

text: Elanin osuus maailman suksimarkkinoista oli vuonna 2015 noin kahdeksan prosenttia.


title: Elan

text: Keväällä 2016 Elan ilmoitti luopuvansa mäkihyppysuksien valmistuksesta.


title: Elan

text: Elanin veneiden pääsuunnittelijoita ovat brittiläiset Rob Humphreys (purjeveneet) ja Tony Castro (moottoriveneet).


title: Ei riitä

text: Ei riitä on Särren soolodebyyttialbumi. Levy julkaistiin huhtikuussa 2016 CD:nä sekä kasettina. Albumista julkaistiin vinyylipainos toukokuussa 2016.


title: Ei riitä

text: Albumi debytoi Suomen virallisen listan sijalla 19.


title: Harald Boucht

text: Harald Boucht [bukt] (27. marraskuuta 1872 Vaasa – 3. elokuuta 1963 Vaasa) oli suomalainen hovioikeudenneuvos. Hän oli 1900-luvun alussa mukana aktivistien toiminnassa ja myöhemmin jääkäriliikkeessä sekä Lapuan liikkeessä.


title: Harald Boucht

text: Bouchtin vanhemmat olivat kihlakunnantuomari, hovioikeuden asessori August Abraham Boucht (1839–1923) ja ruotsalaissyntyinen Amelie Apollonia Serafia Setterberg. Hän pääsi ylioppilaaksi 1891 Vaasan ruotsalaisesta lyseosta ja suoritti Helsingin yliopistossa yleisen oikeustutkinnon 1895. Boucht sai varatuomarin arvon 1898.


title: Harald Boucht

text: Boucht oli asianajajana 1901–1911. Hän toimi Vaasan hovioikeudessa kanslistina 1908–1910, notaarina 1910–1915, viskaalina 1915–1917, asessorina 1917–1927 ja hovioikeudenneuvoksena 1927–1932. Hän oli Vaasan kaupunginjohtajana 1929–1932 ja Ilmajoen tuomiokunnan tuomarina 1932–1942. Viimeksi Boucht toimi eläkkeellä ollessaan poikansa Christerin vuonna 1941 Vaasaan perustaman "Asianajotoimisto Christer Bouchtin" palveluksessa neuvottelevana lakimiehenä 1942–1963.


title: Harald Boucht

text: Boucht osallistui 1900-luvun alussa aktivistien toimintaan ja hän kuului Voima-liiton perustajiin. Ensimmäisen maailmansodan aikana Boucht toimi jääkärivärvärinä ja organisoi aseiden salakuljetusta Saksasta Vaasan seudulle. Suomen sisällissodan aikana Boucht oli valkoisten Vaasan sotilaspiirin päällikkönä. Boucht kuului 1930-luvun alussa Lapuan liikkeen valtuuskuntaan.


title: Harald Boucht

text: Harald Boucht oli naimisissa vuodesta 1901 Beda Irene Finnilän kanssa. Heidän poikansa oli asianajaja ja arktisten alueiden tutkimusmatkailija Christer Boucht (1911–2009).


title: Liisa Ihmemaassa (piirrossarja)

text: Liisa Ihmemaassa () on vuosina 1983–1984 tehty saksalais-japanilainen 52-osainen anime-piirrossarja, joka perustuu englantilaisen kirjailijan Lewis Carrollin satukirjaan "Liisan seikkailut ihmemaassa". Tuotantoon osallistuivat Apollo Film, Nippon Animation Co, Kirch Media Group ja ORF-ZDF. Sarjan ohjasi Taku Sugiyama, käsikirjoituksen laati Marty Murphy ja musiikin sävelsi Christian Bruhn. Kertojana ovat Aune Lind sekä Matti Ruohola (jaksot 21-36).


title: Liisa Ihmemaassa (piirrossarja)

text: Suomessa sarjaa esitettiin TV1-kanavalla vuonna 1985 jaksoon 36 asti. Lisäksi sarjan 12 ensimmäistä jaksoa julkaistiin kuudella VHS-kasetilla vuosina 1994–1995. Myöhemmin sarjaa on Suomessa esittänyt maksukanava Ruutu+ Lapset.


title: Liisa Ihmemaassa (piirrossarja)

text: Osa jaksojen nimistä on epävirallisia suomennoksia.


title: Kaviolampi (Ylöjärvi)

text: Kaviolampi on Pirkanmaalla Ylöjärvellä Itä-Aureessa sijaitseva lampi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Kaviolampi on osa Vähä Mustajärven valuma-aluetta.


title: Kaviolampi (Ylöjärvi)

text: Lammen pituus on 500 metriä, leveys 200 metriä ja sen pinta-ala on 5,4 hehtaaria. Se sijaitsee kumpuilevalla moreeniselänteellä Iso Mustajärven ja Talasjärven välissä. Lampeen laskee neljä metsä- tai suo-ojaa, joista useimmat tuovat vettä Talasjärven pohjoispuolisilta soilta. Lammen laskuoja on vain 130 metriä pitkä ja se laskee Iso Mustajärven Junkkilahteen. Rantaviiva on 1,2 kilometriä pitkä ja lammen itä- ja länsipäät ovat suota tai jopa avosuota. Lampi on autio ja itäpään ohi kulkee Iso Mustajärven kiertävä maantie. Virtain raja ohjittaa lammen 1,7 kilometriä koillisessa.


title: Teerijärvi (Ylöjärvi)

text: Teerijärvi on Pirkanmaalla Ylöjärvellä Itä-Aureessa sijaitseva järvi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Teerijärvi on osa Vähä Mustajärven valuma-aluetta.


title: Teerijärvi (Ylöjärvi)

text: Järven pituus on 250 metriä, leveys 150 metriä ja sen pinta-ala on 3,3 hehtaaria. Se sijaitsee erämaassa noin viisi kilometriä koilliseen Itä-Aureessa olevasta Aurejärven kirkosta. Siihen laskee neljä metsä- tai suo-ojaa, jotka tuovat vettä pääasiassa itäpuolisilta ojitetuilta soilta. Järven oma laskuoja on kolme kilometriä pitkä Teerioja, joka laskee Poikelisjärveen. Veden keskimääräinen viipymä järvessä on 77 vuorokautta. Rantaviivan pituus on 750 metriä ja rannat ovat lähes kokonaan suota. Järvi on autio ja järvelle johtaa yksi tie ohikulkevalta Iso Mustajärven kiertävältä maantieltä.


title: Teerijärvi (Ylöjärvi)

text: Järven vedenlaatua on tutkittu vuosien 1985 ja 1987 talvina. Niiden mukaan vesi oli sameaa, tumman väristä ja erittäin humuspitoista. Veden happamuudentaso oli suojärville tyypillisen alhainen. Veden ravinnepitoisuudet lähentelivät lievästi rehevien järvien alarajaa. Veden happipitoisuus oli talvella laskenut alas, mutta suoranaista happikatoa ei ole todettu. Järven virkistysarvo on lähinnä välttävä. Järvi on ollut Metsähallituksen virkistyskalastusjärvi, jossa järveen istutettiin kaloja ja sitten niitä ongittiin. Tällainen toiminta on kuitenkin lopetettu.


title: Edistys (lehti)

text: Edistys oli New Yorkin Brooklynissa vuosina 1898–1899 ilmestynyt amerikansuomalainen aikakauslehti.


title: Edistys (lehti)

text: "Siirtolaisen" kustannusyhtiön julkaisema "Edistys" oli ensimmäinen amerikansuomalainen kulttuurilehti. Se pyrki täyttämään myös suomenkielisen kuvalehden tarpeen. Ulkoasultaan tyylikkään, 64-sivuisen kuukausilehden päätoimittajina työskentelivät Esa Eetu Takala ja loppuvaiheessa Aaro J. Jalkanen. Toimituskuntaan kuuluivat myös Antero Riippa ja J. E. Saari. Lehti julkaisi artikkeleita ajankohtaisista aiheista, tunnettujen henkilöiden elämäkertoja sekä alkuperäistä ja käännettyä kaunokirjallisuutta.


title: Viipurin Saha

text:
Viipurin Saha Oy, nimi vuoteen 1918 "Wiborgs Sågverks Aktiebolag" oli vuosina 1889–1943 toiminut sahaustoimintaa harjoittanut suomalainen metsäteollisuusyritys.
Viipurin Saha Oy:llä oli omistuksessaan vuonna 1875 perustettu Vekrotniemen höyrysaha Viipurissa, 1889 perustettu Inkilän saha Kirvussa sekä kolmas sahalaitos Lappeenrannassa. Vuonna 1920 yhtiö tuotti vientiin 45 000 kuutiometriä sahatavaraa jonka arvo oli 20 miljoonaa markkaa. Viipurin Sahalla oli myös laatikkotehdas.


title: Viipurin Saha

text: Viipurin Saha osti vuonna 1923 "Viipurin Tiili- ja Sahateollisuus Oy":n ja vuonna 1925 yhtiö myi Inkilän sahan "Inkilän Saha oy":lle. Vuonna 1925 Reposaaren Höyrysaha Oy:stä tuli yhtiön tytäryhtiö. Yhtiö oli 1920-luvulla Juho Kuosmasen ja K. E. Kontron omistuksessa ja siirtyi sitten lähes kokonaan Kontron omistukseen. 1930-luvulla Kontron omistus siirtyi taas Kansallis-Osake-Pankille.


title: Viipurin Saha

text: Viipurin Saha Oy päätettiin purkaa vuoden 1940 lopulla yhtiön talvisodassa kärsimien menetysten takia. Lopulta yhtiö kuitenkin fuusioitiin vuoden 1943 alusta lukien Repola Oy Pielisensuun, Sulka Oy:n ja Inkilän Saha oy:n kanssa Repola-Viipuri Oy:ksi. Tämä yhtiö liitettiin taas vuonna 1952 Rauma-Repola Oy:hyn.


title: Verkkohämähäkit

text: Kuten heimon nimikin kertoo, monet näistä lajeista kutovat keskustasta käsin ulospäin pyöreitä verkkoja, joissa on tahmeita ja tarttumattomia seittejä säteittäin ja spiraaleina. Yleensä ne nappaavat saaliin verkkoonsa, käärivät sen seittiin, irrottavat verkosta ja vievät suojaan syötäväksi. Jotkin lajit kutovat himmeitä, läpinäkymättömiä nauhoja verkkoonsa, jotta linnut näkisivät sen eivätkä hajottaisi sitä vahingossa siihen törmätessään. On kuitenkin muutama laji, joka ei tee verkkoja. Ne saalistavat pimeän tultua yöperhosia käyttäen yksittäistä lankaa, jonka päässä on liimatippa. Verkkojen kestävyys voi olla melkoinen. Papua-Uuden-Guinean Nephila-lajin valtavia verkkoja käytetään kalastusverkkoina. Verkkohämähäkkien takaruumis on usein hyvin suuri, kirkasvärinen ja kuvioitu. Trooppisten lajien takaruumis voi olla epätavallisen kulmikas. Raajoissa on kolme kynttä, jotka voivat olla hyvin piikikkäät. Verkkohämähäkeillä on 8 silmää, joista 4 keskimmäistä muodostavat usein neliön. Nämä hämähäkit ovat 0,2 - 4,6 cm:n pituisia. Koiraat lähestyvät naaraita niiden verkoilla ja nyppivät seittejä kiinnittääkseen niiden huomion. Naaraat munivat seittikoteloon, jonka ne voivat naamioida verkoilla ja roskilla, tai jonka ne kiinnittävät kasveihin tai puunkuoreen.


title: Heinäsirkkasinfonia

text: Heinäsirkkasinfonia (saks. "Grillen-Sinfonie", "Grillen-Symphonie") (TWV 50:1) on Georg Philipp Telemannin viimeistään vuonna 1766 säveltämä ryhmäkonsertto ("Concert à 9 parties"). Teoksen sävellajina on G-duuri ja soitinnuksena poikkihuilu (ja/tai pikkolohuilu), chalumeau, oboe, kaksi kontrabassoa (tai violonea) ja continuon sisältävä jousiorkesteri. Teos on kolmiosainen (tempomääreinä "Etwas lebhaft" – "Tändelnd" – "Presto") ja tyylilajiltaan säveltäjän oman määritelmän mukaan kirjoitettu "nach welscher, französischer, engländischer, schottischer u. polnischer Schreibart".


title: Heinäsirkkasinfonia

text: Säveltäjän omakätinen käsikirjoitus "Heinäsirkkasinfoniasta" on nykyisin Berliinin valtionkirjaston kokoelmissa signumilla "Mus. ms. autograph Telemann 3"; aiemmin se oli osa Telemannin pojanpojan Georg Michael Telemannin (1748–1831) oppilaan, baltiansaksalaisen säveltäjä ja suurkeräilijä Georg Poelchaun (1773–1836) kokoelmia. Samassa käsikirjoituksessa on myös Telemannin "musiikillinen idylli" "Toukokuu" ("Der Mai", TWV 20:4).


title: Heinäsirkkasinfonia

text: Hännsler-Verlag on julkaissut "Heinäsirkkasinfoniasta" Peter Thalheimerin toimittaman laitoksen vuonna 1978 (Hänssler Edition 39.801/01).


title: Veckans Krönika

text: Veckans Krönika oli Helsingissä vuosina 1904–1923 ilmestynyt ruotsinkielinen aikakauslehti.


title: Veckans Krönika

text: Jonatan Reuterin ja Arthur Sjöblomin perustama lehti sai alkunsa Turussa nimellä "Sydväst". Vuonna 1901 ilmestyneen näytenumeron jälkeen lehti sai julkaisuluvan syksyllä 1903 Ernst Häyrénin nimissä. Kannattamattomaksi osoittautunut "Sydväst" siirtyi maaliskuussa 1904 "Hufvudstadsbladetin" kirjapainoon, jolloin sen nimeksi muutettiin "Veckans Krönika". Reuterin vetäydyttyä syrjään lehden toimituksesta vastasi Sjöblom, josta syksyllä 1905 tuli muodollisestikin vastaava toimittaja.


title: Veckans Krönika

text: "Veckans Krönika" oli "Helsingin Kaiun" ruotsinkielinen vastine: kerran viikossa ilmestynyt ajankohtainen kuvalehti, joka julkaisi myös yleistajuisia kulttuuripitoisia artikkeleita ja kaunokirjallisuutta. Se sai huomattavan suuren levikin ja yritti vuonna 1906 julkaista myös suomenkielistä rinnakkaispainosta "Viikon Kuvat". Vuonna 1914 "Veckans Krönikaan" yhdistettiin kilpaileva lehti "Tiden" ja niistä muodostettiin yhteinen osakeyhtiö. Toimittajina työskentelivät Sjöblomin jälkeen Woldemar Sundman vuodesta 1915 ja Axel Haartman vuodesta 1916. Vuosina 1914–1916 toimitustyöhön osallistui myös "Tidenin" entinen toimittaja Guy Topelius. Vuonna 1920 "Veckans Krönikan" toimittajana oli Ernst von Wendt, vuonna 1921 jälleen Haartman, vuodesta 1922 Axel Cederberg ja vuonna 1923 Guido Hagelin ja H. R. Söderström.


title: Veckans Krönika

text: Lehden huomattavin kilpailija oli ruotsalaisten kuvalehtien ohella vuonna 1920 lakannut "Lördagen". "Veckans Krönika" yritti jatkaa sen perinteitä vuonna 1921 ilmestyneessä "Lördagens Krönikassa", joka alkuun oli itsenäisesti tilattava ja sittemmin emolehtensä liite. Vuonna 1922 kilpailijaksi tuli tanskalais-ruotsalaisen "Allers Familj-Journalin" suomalainen muunnos "Allas Journal", mikä johti myös "Veckans Krönikan" sisällön keventymiseen. Lehdet yhdistettiin vuoden 1923 lopulla nimellä "Allas Krönika".


title: Natriumperjodaatti

text: Natriumperjodaatti (NaIO) on natrium- ja perjodaatti-ionien muodostama epäorgaaninen ioniyhdiste. Yhdistettä käytetään muun muassa hapettimena orgaanisen kemian synteeseissä ja biokemiallisissa tutkimuksissa.


title: Natriumperjodaatti

text: Huoneenlämpötilassa natriumperjodaatti on väritöntä kiteistä ainetta. Yhdisteen alkeiskoppi ontetragonaalinen. Aine liukenee hyvin veteen ja happoliuoksiin, mutta ei orgaanisiin liuottimiin. Kidevedettömän natriumperjodaatin lisäksi tunnetaan myös kidevedellinen trihydraatti (NaIO·3HO). Kuumennettaessa natriumperjodaattia noin 300 °C:n lämpötilaan se hajoaa muodostaen natriumjodaattia. Yhdiste on vahva hapetin.


title: Natriumperjodaatti

text: Natriumperjodaattia valmistetaan hapettamalla natriumjodaatin vesiliuosta kloorilla emäksisissä olosuhteissa tai elektrolyyttisesti.


title: Natriumperjodaatti

text: Natriumperjodaattia käytetään hapettimena muun muassa orgaanisen kemian synteeseissä. Se hapettaa diolit aldehydeiksi ja samalla katkeaa hiilten välinen sidos. Lisäksi se hapettaa muun muassa sulfideita, selenidejä, fenoleita, indoleja ja tetrahydro-β-karboliineja. Biokemiallisissa tutkimuksissa natriumperjodaattia käytetään muun muassa hapettamaan hiilihydraatteja ja glykoproteiinien hillihydraattiosia.


title: Miha Štebih

text: Miha Štebih (s. 7. huhtikuuta 1992 Maribor, Slovenia) on slovenialainen jääkiekkoilija, joka edustaa Tšekin toiseksi korkeimmalla sarjatasolla 1. česká hokejová ligassa pelaavaa HC Sparta Prahaa.


title: Miha Štebih

text: Štebih on HK Mariborin kasvatti. Hän pelasi joukkueen junioreissa kauden 2007–2008 loppuun asti, jonka jälkeen siirtyi Ruotsissa pelaavan Malmö Redhawksin riveihin. Hän pelasi Malmön alle 18-vuotiaiden joukkueessa 18 ottelua, joissa keräsi neljä syöttöpistettä. Lisäksi hän pelasi loppukauden aikana Sloveniassa HK Mariborin kakkosjoukkueessa neljä ottelua tehden niissä kolme maalia. Kaudeksi 2009–2010 Štebih siirtyi toisen ruotsalaisseuran Grums IK:n riveihin. Grumsissa hän pelasi 23 alle 18-vuotiaiden sekä kymmenen alle 20-vuotiaiden ottelua. Grumsin aikuisten joukkueessa Štebih pääsi pelaamaan 12 ottelua Division 2:ssa. Hän teki niissä yhden maalin sekä yhden syöttöpisteen.


title: Miha Štebih

text: Kaudeksi 2010–2011 Štebih siirtyi Pohjois-Amerikkaan juniorisarja NAHL:ään, jossa pelaavaa Wichita Falls Wildcatsia hän edusti 44 runkosarjaottelussa tehden kaksi maalia ja yhteensä 11 tehopistettä. Lisäksi hänelle kertyi 75 rangaistusminuuttia. Viidessä pudotuspeliottelussa Štebih sai yhden syöttöpisteen sekä istui yhden kahden minuutin rangaistuksen.


title: Miha Štebih

text: Štebih pelasi Pohjois-Amerikassa vain yhden kauden ajan, jonka jälkeen siirtyi pelaamaan itävaltalaisen EC Salzburgin kakkosjoukkueeseen kaudeksi 2011–2012. Hän pelasi kauden aikana 36 runkosarjaottelua tehden niissä kymmenen maalia sekä 15 syöttöpistettä eli yhteensä 25 tehopistettä.


title: Miha Štebih

text: Kaudeksi 2012–2013 Štebih teki sopimuksen Tšekin toiseksi korkeimmalla sarjatasolla pelaavan HC Dukla Jihlavan kanssa. Hän pelasi 26 ottelua, joissa teki kaksi maalia sekä yhden syöttöpisteen. Hän pelasi kauden aikana myös lainalla yhtä sarjatasoa alempana pelaavassa HC Pelhrimovissa, jota Štebih edusti neljässä ottelussa. Kaudella 2013–2014 hän onnistui vakiinnuttamaan paikkansa Dukla Jihlavan kokoonpanossa. Štebih pelasi 49 ottelua tehden kolme maalia sekä neljä syöttöpistettä. Yhdeksän pudotuspeliottelun aikana hän teki yhden maalin sekä yhden syöttöpisteen.


title: Miha Štebih

text: Huhtikuussa 2014 Štebih teki HC Dukla Jihlavan kanssa kahden vuoden mittaisen jatkosopimuksen. Kaudella 2014–2015 hän pelasi 39 ottelua tehden neljä maalia ja yhteensä 14 tehopistettä. Lisäksi 12 pudotuspeliottelussa hän teki 11 tehopistettä. Kauden aikana Štebih pääsi lainasopimuksella pelaamaan yhden ottelun korkeimmalla sarjatasolla Extraligassa BK Mladá Boleslavin joukkueessa. Hän sai ottelussa teholukemakseen –2. Kaudella 2015–2016 Štebih pelasi Dukla Jihlavassa 50 ottelua tehden kuusi maalia sekä yhteensä 19 tehopistettä. Lisäksi hän pelasi kymmenen pudotuspeliottelua, joissa syntyi kahdeksan tehopistettä. Joukkue voitti kauden päätteeksi liigan mestaruuden.


title: Miha Štebih

text: Štebih teki toukokuussa 2016 sopimuksen HC Slavia Prahan kanssa.


title: Miha Štebih

text: Štebih pelasi Slovenian alle 18- sekä alle 20-vuotiaiden riveissä vuosien 2010 ja 2014 välillä.


title: Miha Štebih

text: Štebih valittiin edustamaan Slovenian maajoukkuetta vuoden 2015 maailmanmestaruuskilpailuissa. Hän pelasi turnauksessa seitsemän ottelua, joissa jäi ilman pisteitä.


title: Vapaussodan Kenttäharmaat

text: Vapaussodan Kenttäharmaat – Frihetskrigets Fältgrå oli vuonna 1931 Helsingissä perustettu Suomen sisällissodassa valkoisten puolella taistelleiden veteraanien järjestö. Järjestön perustivat liikemies Aarne Runolinna, jääkärimajuri Ragnar Gröning, metsätieteilijä, tohtori Martin Hagfors ja Helsingin poliisimestari Hjalmar Honkanen. Kenttäharmaat edusti vielä jyrkempiä mielipiteitä kuin aiemmin perustettu Vapaussodan Rintamamiesten Liitto.


title: Vapaussodan Kenttäharmaat

text: Helsingin Rintamamiesyhdistyksen hallitukseen kuuluneet Runolinna ja Gröning olivat kärsineet keväällä 1931 tappion vaadittuaan muutoksia Vapaussodan Rintamamiesten Liiton johtoon. He olivat vaatineet liiton kotipaikan siirtämistä Tampereelta Helsinkiin ja Mannerheimin sekä kenraalien Hannes Ignatius ja Rudolf Walden valitsemista liiton johtoon. Tämä esitys oli kuitenkin torjuttu Rintamamiesten liittopäivillä Viipurissa toukokuun lopulla 1931 Helsingin Rintamamiesyhdistyksen perustajan ja puheenjohtajan Artturi Vuorimaan johtaessa esityksen vastustajia.


title: Vapaussodan Kenttäharmaat

text: Uuden Kenttäharmaat-järjestön puheenjohtajiksi valittiin Ragnar Gröning ja paperiteollisuuden vientijärjestössä toiminut entinen upseeri Carl Lindh. Myös Runolinna oli mukana johtoelimissä. Mannerheimista, Waldenista ja Ignatiuksesta tuli järjestön kunniajäseniä. Kenttäharmaat oli alusta lähtien kaksikielinen järjestö ja sen jäseniksi liittyivät muun muassa kirjailijat Örnulf Tigerstedt ja Bertel Gripenberg. Muita tunnettuja jäseniä olivat kontra-amiraali Hjalmar von Bonsdorff, taiteilija Uuno Eskola, taiteilija Jorma Gallen-Kallela, ratsumestari Carl von Haartman, kirjailija Erkki Ilmari, kirjailija Arvo Kalliola, kirjailija Viljo Niukkanen, kirjailija Eino I. Parmanen, johtaja Martti Pihkala, tohtori Sakari Pälsi, kuvanveistäjä H. A. Ravander-Rauas, kenraalimajuri Victor Schauman, rakennusmestari Veikko Sippola, opettaja Walter J. Snellman, toimittaja Rainer Sopanen, jalkaväenkenraali Martin Wetzer, maisteri T. A. Wiherheimo, tilanomistaja Kustaa Vuolle-Apiala ja kenraalimajuri Harald Åkerman.


title: Vapaussodan Kenttäharmaat

text: Vapaussodan Kenttäharmaat-järjestö lakkautettiin välirauhansopimuksen perusteella 12. lokakuuta 1944.


title: 5. aalto

text: 5. Aalto on Rick Yanceyn vuonna 2013 kirjoittama scifi-romaani. Kirja kertoo 16-vuotiaan Cassien matkasta avaruusolentojen valtaamalla maapallolla, jonka ihmisistä 97% on tapettu. Tarinan aikana "Toiset" laittavat Viidennen Aallon käyntiin, yrittäen tuhota loputkin rippeet ihmiskunnasta.


title: 5. aalto

text: Kirjan pohjalta tehty elokuva sai ensi-iltansa vuonna 2016. Sen pääosassa nähdään Chloë Grace Moretz.


title: Hjalmar Honkanen

text: Gustaf Hjalmar Honkanen (1. maaliskuuta 1884 Helsinki – 23. toukokuuta 1967 Helsinki) oli suomalainen varatuomari, everstiluutnantti ja Helsingin poliisimestari.


title: Hjalmar Honkanen

text: Honkasen vanhemmat olivat maanviljelijä, talonomistaja Gustaf Viktor Honkanen ja Greta Josefina Tynkila. Hän valmistui ylioppilaaksi Helsingin reaalilyseosta 1904 ja kävi Tverin ratsuväen sotakoulun 1905 Venäjällä. Honkanen suoritti Helsingin yliopistossa yleisen oikeustutkinnon 1908 ja ylemmän hallintotutkinnon 1917. Hän sai varatuomarin arvon 1912.


title: Hjalmar Honkanen

text: Honkanen toimi Lohjan piirin nimismiehenä 1908–1917, Suomen senaatin siviilitoimituskunnan esittelijänä 1917–1918, Vaasan senaatin esittelijänä ja kansliapäällikkönä 1918, korkeimman hallinto-oikeuden esittelijänä 1918–1922 sekä sotaväen päällikön lainopillisena neuvonantajana 1927–1931. Hän oli Helsingin poliisimestarin vanhempana apulaisena 1918–1920, vt. poliisimestarina 1920–1922 ja vakinaisena poliisimestarina 1920–1927. Honkanen oli sitten Suomen maalaisten keskinäisen paloapuyhtiön apulaisjohtajana 1927–1950 ja toimitusjohtajana 1950–1954. Hän toimi Uudenmaan läänin vt. maaherrana 1930. Honkanen oli perustamassa Vapaussodan Kenttäharmaat -järjestöä vuonna 1931.


title: Hjalmar Honkanen

text: Honkanen ylennettiin vänrikiksi ja luutnantiksi 1918, kapteeniksi ja ratsumestariksi 1919, majuriksi 1923 ja everstiluutnantiksi 1930.


title: Hjalmar Honkanen

text: Honkanen oli naimisissa vuodesta 1909 Jenny Alida Lindbergin kanssa.


title: Aviogenexin lento 130

text: Aviogenexin lento 130 oli Aviogenexin tilauslento Lontoon Gatwickin kansainväliseltä lentoasemalta Kroatian (silloisen Jugoslavian) Rijekan lentoasemalle. 23. toukokuuta 1971 lentoa operoinut Tupolev Tu-134A syöksyi maahan laskeutumisen aikana. Koneen 76 matkustajasta ja seitsemästä miehistön jäsenestä 78 kuoli.


title: Aviogenexin lento 130

text: Se oli ensimmäinen Tu-134-koneelle sattunut kuolonuhreja vaatinut onnettomuus koelentovaiheen jälkeen.


title: Aviogenexin lento 130

text: Onnettomuuslennon kone oli Tupolev Tu-134A (valmistenumero 1351205, rekisteri YU-AHZ). Kone oli lähes uusi. Se oli tuotu Jugoslaviaan 23. huhtikuuta 1971 ja lentokelpoisuustodistus myönnetty 27. huhtikuuta. Sille oli onnettomuuteen mennessä kertynyt vain 111 lentotuntia 47 lennolla.


title: Aviogenexin lento 130

text: Lennon kapteeni oli 41-vuotias Miloš Markićević. Hänellä oli 7 126 lentotuntia, joista 139 Tu-134A-koneella. Perämiehenä toimi 34-vuotias Stevan Mandić (2 400 tuntia, joista 899 Tu-134/Tu-134A). Lentoinsinöörin paikalla istui 45-vuotias harjoittelija Viktor Tomić, jolla oli 99 tunnin kokemus. Häntä valvoi 39-vuotias lentoinsinööri Ivan Čavadja (7 500 tuntia, joista 1 373 Tu-134). Kaikki neljä selvisivät onnettomuudesta hengissä.


title: Aviogenexin lento 130

text: Matkustamohenkilökunnan muodostivat lentoemännät Alma Svoboda, Mira Miše ja Mirjana Janković.


title: Aviogenexin lento 130

text: Lomamatkalla olleita brittituristeja kuljettanut kone nousi Gatwickin lentoasemalta kello 16.33 paikallista aikaa. Lento ja ILS-lähestyminen sujuivat normaalisti huolimatta Euroopan epävakaista sääoloista, sateesta ja ukkosmyrskyistä. Noin neljän kilometrin päässä kiitotiestä, jolloin kone oli 300 metrin korkeudessa, alkoi kaatosade. Sateessa kone joutui turbulenssiin. Noin 50 sekuntia ennen kiitotiekosketusta koneen nokka nousi ylöspäin ja kallistui oikealle. Lentonopeuden ja -korkeuden vuoksi ILS-lähestymiseen ei voitu palata. Miehistö jatkoi lähestymistä käsiohjauksella. He saivat koneen kiitotien keskilinjan suuntaiseksi, mutta lentokorkeus oli liian suuri. Korkeuden vähentämiseksi moottorit laitettiin tyhjäkäynnille ja koneen nokkaa ohjattiin alaspäin. Noin kolmen sekunnin ajan kapteeni harkitsi lähestymisen keskeyttämistä, mutta päätti jatkaa. Tässä vaiheessa kone oli 800 metrin päässä kiitotien kynnyksestä ja 60 metriä kynnystä ylempänä.


title: Aviogenexin lento 130

text: Optisen illuusion vuoksi miehistö luuli olevansa lähempänä kiitotietä ja korkeammalla kuin todellisuudessa. Kone alkoi hidastua, ja korkeus väheni yhä nopeammin. Kone osui kiitotiehen 260 kilometrin tuntinopeudella, oikea siipi katkesi, kone kääntyi ympäri ja syttyi tuleen. Kaikkien 78 menehtyneiden kuolinsyy oli joko häkämyrkytys tai kuoliaaksi palaminen. Ruumiit olivat pahoin hiiltyneitä.


title: Aviogenexin lento 130

text: Onnettomuudesta selvisi vain viisi henkilöä: nelihenkinen ohjaamomiehistö, joka poistui ohjaamon ikkunasta, ja yksi matkustaja, Ranko Sarajčić, joka poistui runkoon tulleen repeämän kautta. Yhtäkään hätäuloskäyntiä ei onnistuttu avaamaan joko tulipalon, niiden kiinni juuttumisen tai vahingossa tapahtuneen lukitsemisen vuoksi.


title: Aviogenexin lento 130

text: Onnettomuuden tutki brittiläinen Air Accidents Investigation Branch. Se julkaisi loppuraporttinsa joulukuussa 1973 ja totesi onnettomuuden perimmäiseksi syyksi sääolosuhteiden aiheuttaman optisen illuusion, joka sai miehistön toimimaan väärin. Tutkintalautakunta antoi tutkinnan perusteella kuusi suositusta, niiden joukossa sateen aiheuttamien optisten illuusioiden tutkiminen ja lentokenttien palomiesten koulutuksen uudistaminen.


title: Leo Väisänen

text: Leo Väisänen (s. 23. heinäkuuta 1997 Helsinki) on suomalainen jalkapalloilija, joka edustaa alankomaalaista Den Boschia. Hän on pelipaikaltaan keskuspuolustaja.


title: Leo Väisänen

text: Väisänen siirtyi KäPasta HJK:hon kaudeksi 2015. Hän pelasi kauden 2015 aikana 17 Kakkosen ottelua seuran kakkosjoukkue Klubi 04:ssä. Pääsarjatasolla Väisänen pelasi ensimmäisen ottelunsa 14. huhtikuuta 2016, kun HJK pelasi vieraissa 2–2-tasapelin RoPS:ia vastaan. Kaudeksi 2017 Väisänen siirtyi Rovaniemen Palloseuraan, jossa hän pelasi vajaat kaksi kautta. Elokuussa 2018 hän siirtyi Alankomaihin Den Boschin joukkueeseen.


title: Leo Väisänen

text: Myös Väisäsen veli Sauli Väisänen (s. 1994) tunnetaan jalkapalloilijana.


title: Joonas Jokela

text: Joonas Jokela (s. 12. joulukuuta 1998) on Hollolasta kotoisin oleva lentopalloilija. Hän debytoi kotimaisessa lentopalloliigassa kaudella 2016-17 oululaisen Lentopalloseura Ettan riveissä. Seuraavalla kaudella 18-vuotias Jokela voitti lentopalloliigan pistepörssin ensimmäisenä suomalaispelaajana sitten kauden 2012-2013. Lisäksi hänet valittiin valittiin kertaalleen lentopalloliigan kuukauden pelaajaksi.


title: Joonas Jokela

text: Jokela debytoi miesten lentopallomaajoukkuessa toukokuussa 2018 Hollantia vastaan pelatussa harjoitusottelussa. Syyskuussa 2018 hänelle oli kertynyt A-maaotteluita vajaat 20. Monen muun huippulentopalloilijan tavoin Jokelan tie miesten lentopallomaajoukkueeseen on kulkenut Lentopalloliiton Kuortaneen valmennuskeskuksen kautta. Kuortaneella hän vietti vuodet 2014-2016 ennen kuin solmi sopimuksen Lentopalloseura Ettaan. Jokelalla on Ettan kanssa sopimus myös kaudesta 2018-19.


title: Joonas Jokela

text: Kasvattajaseuransa Hollolan Salpiksen lisäksi Jokela on pelannut junioritasolla Blues Volleyn, Keimolan Kaiun ja Nurmon Jymyn riveissä.


title: Belgradin Nikola Teslan lentoasema

text: Belgradin Nikola Teslan lentoasema (; ) on kansainvälinen lentoasema Belgradissa, Serbiassa. Aiemmin Surčinin lentoasemana tunnettu lentoasema nimettiin vuonna 2006 uudelleen tiedemies Nikola Teslan mukaan.


title: Eetu Pennanen

text: Eetu Pennanen (s. 1992) on Savonlinnasta kotoisin oleva suomalainen lentopalloilija. Pennanen on pelannut urallaan yli 200 ottelua lentopalloliigassa ja esiintynyt kolmen eri liigaseuran riveissä. Viimeksi hän edusti kaudella 2015–2016 oululaista Ettaa. Aiemmin urallaan yleispelaajan roolissa pelaava Pennanen on esiintynyt kotikaupunkinsa Savonlinnan Saimaa Volleyn joukkueessa sekä Joensuun Riennon riveissä.


title: Eetu Pennanen

text: Toistaiseksi uransa parhaan kauden lentopalloliigassa Pennanen pelasi kaudella 2015–2016, jolloin hän voitti LähiTapiolan pistekilpailun ja sijoittui lentopalloliigan pistepörssin toiseksi. Aiemmilla kausilla pelaamissaan 172 pääsarjaottelussa 1 234 pistettä takonut Pennanen liki tuplasi kauden 2015–2016 aikana kaikkien aikojen pistemääränsä, kun hän iski kauden aikana yhteensä 534 pistettä oululaisjoukkueelle. Lentopallouralleen uutta nostetta oululaisseurasta hakenut Pennanen valittiin kaudella 2015–2016 kahdesti kuukauden tähdistöjoukkueeseen.


title: Eetu Pennanen

text: Pennanen on pituudeltaan vain 183 cm. Siitä huolimatta taitavana lentopalloilijana tunnettu yleispelaaja on myös ulottuva hyökkäyspelaajana. Keväällä 2016 Pennanen valittiin 27 pelaajan miesten maajoukkueryhmään. Pennanen valittiin myöhemmin kesän 2015 15 pelaajan Maailmanliigan joukkueeseen.


title: Joni Savimäki

text: Joni Savimäki (s. 1991) on Joensuusta kotoisin oleva suomalainen lentopalloilija. Savimäki on pelannut vuonna 2010 alkaneen liigauransa aikana liki 200 ottelua lentopallon Mestaruusliigassa. Hän on edustanut kasvattajaseuransa Joensuun Riennon (2010–2011, 2013–) lisäksi kauden verran oululaista Sun Volleyta (2011–2012) ja raisiolaista Loimua (2012–2013) lentopalloliigassa. Riennon kanssa Savimäellä on kaudet 2016–2018 käsittävä kaksivuotinen, ulkomaalaispykälän sisältävä sopimus.


title: Joni Savimäki

text: Nuorten maajoukkuetta juniorivuosinaan edustanut ja Lentopalloliiton valmennuskeskuksessa lukiovuodet harjoitellut Savimäki valittiin vuonna 2011 vuoden miesjunioriksi. Savimäki on hätyytellyt lentopalloliigan hyökkäystilojen kärkisijoja kausien 2014–2015 ja 2015–2016 aikana.


title: Joni Savimäki

text: Savimäki on pelannut uransa aikana kesään 2016 mennessä yhteensä viisi A-maaottelua. Hän oli miesten lentopallomaajoukkueen mukana kesällä 2015 Bakussa järjestetyissä Euroopan kisoissa. Suomi tosin pelasi kisoissa niin sanotulla kakkosryhmällään, kun samanaikaisesti järjestettiin jokakesäinen Maailmanliiga. Savimäki valittiin ensimmäisen kerran miesten maajoukkueryhmään vuonna 2010.


title: Soveltuvuusselvitys

text: Soveltuvuusselvitys on tietyn menetelmän tai idean osoittaminen toteuttamiskelpoiseksi, tai havainnollistaa periaatetta, jonka tarkoituksena on todentaa, että jotain käsitettä tai teoriaa on mahdollista käyttää. Soveltuvuusselvitys on yleensä pieni, mutta voi joskus olla perusteellinen.


title: Soveltuvuusselvitys

text: Termin englanninkielisen vastineen käytön yleisyys näkyy siinä, että se esiintyy uutisarkistoissa yleisessä käytössä niinkin varhain kuin vuonna 1967.


title: Soveltuvuusselvitys

text: Yksi ensimmäisiä määritelmiä termille "soveltuvuusselvitys" englannin kielellä oli Bruce Carsten kolumnissa "Carsten' s Corner" mainittu "soveltuvuusselvityksen prototyyppi". Kolumnissa määriteltiin myös aiheeseen liittyviä erillisiä termejä 'koekytkentälevy', 'prototyyppi', 'tekninen prototyyppi ja 'koelaite'.


title: Soveltuvuusselvitys

text: Tekniikan ja teknologian alalla uutta ideaa rakennetaan usein "soveltuvuusselvityksen" käsitteen alla karkeana prototyyppinä. Esimerkiksi sähkölaitteen luonnosta voidaan rakentaa käyttämällä koekytkentälevyä. Patenttihakemukset usein vaativat laitteen toimivuuden osoittamista ennen hakemuksen kirjaamista. Joillain yliopistoilla on soveltuvuusselvityskeskuksia joilla pyritään helpottamaan alkiotasolla olevien keksintöjen tekemistä ja “kiihdyttämään yliopistokeksintöjen kaupallistamista”. Soveltuvuusselvityskeskukset pyrkivät “kylvämään rahoitusta uudenlaisille alkutekijöissään oleville tutkimuksille, jotka useimmiten eivät löytäisi rahoitusta totunnaisista rahoituskanavista”.


title: Gorenje

text: Gorenje Group on slovenialainen kodinkoneita valmistava yritysryhmä, jonka myy suuria keittiö- ja pesukoneita tuotemerkeillä Gorenje, Gorenje+, Korting, Sidex, Mora, Atag, Etna, Pelgrim, Asko ja Upo. Konsernin emoyhtiö on Gorenje dd, ja sen yli 80 tytäryhtiötä toimivat Slovenian lisäksi noin kymmenessä Euroopan maassa. Gorenje dd:n osake noteerataan Ljubljanan pörssissä (LJSE: GRVG).


title: Gorenje

text: Yhtiön pääkonttori ja päätehdas sijaitsevat Slovenian Velenjessä. Liedet valmistetaan Tšekin Mariánské Údolíssa ja kylmälaitteet Serbian Valjevossa. Gorenje työllisti vuonna 2012 lähes 11 000 ihmistä ja teki liikevaihtoa 1,26 miljardia euroa.


title: Gorenje

text: Vuonna 2010 Gorenje osti Lahdessa toimineen, vuodesta 2000 Antonio Merlonin omistaman Upo-liesitehtaan ja siirsi sen sähköliesien valmistuksen vuonna 2012 Tšekkiin, jolloin toiminta Lahdessa loppui.


title: Gorenje

text: Gorenje on käyttänyt kalliimpien kodinkoneidensa muotoilijoina muun muassa Karim Rashidia, Ora Itoa ja Philippe Starckia.


title: Ragnar Gröning

text: Martin Ragnar Gröning (10. marraskuuta 1898 Asikkala – 25. helmikuuta 1973) oli suomalainen everstiluutnantti ja järjestöjohtaja.


title: Ragnar Gröning

text: Gröningin vanhemmat olivat rovasti Karl Alfred Gröning (1871–1947) ja Maria Alexandra Holmberg (k. 1912). Hän pääsi ylioppilaaksi 1917 ja kävi Saksassa Fahnjunkerschulen 1918. Tämän jälkeen Gröning kävi Suomessa kadettikoulun 1919–1920, tykistön ampumakoulun 1920 ja sotakorkeakoulun 1924–1926.


title: Ragnar Gröning

text: Gröning oli Uudenmaan rakuunarykmentissä joukkueenjohtajana, adjutanttina ja lähettiupseerina 1918 sekä Rannikkotykistörykmentti 1:ssä patterin päällikkönä 1920, patteriston komentajana 1921–1922 ja talouspäällikkönä 1923–1924. Hän oli tykistön teknillisen toimiston päällikkönä 1924, rannikkotykistön esikunnassa yleisesikuntaupseerina 1926–1927 sekä meripuolustuksen esikunnassa järjestely- ja liikekannallepanotoimiston päällikkönä 1928 ja koulutus- ja operatiivisen toimiston päällikkönä 1929. Lisäksi Gröning oli 1927–1928 kadettikoulussa aseopin opettajana. Gröning oli sitten vuodesta 1929 Suomen puunjalostusteollisuuden keskusliiton palveluksessa. Gröning oli perustamassa vuonna 1931 Vapaussodan Kenttäharmaat-yhdistystä ja toimi yhdistyksen puheenjohtajana.


title: Ragnar Gröning

text: Gröning oli Kadettikunnan puheenjohtajana 1924–1925 ja 1927–1929, Suomen upseeriliiton johtokunnan jäsenenä 1927–1929 ja Suomen sotiiasaikakauslehden toimituksen jäsenenä 1928–1929.


title: Ragnar Gröning

text: Gröning oli naimisissa vuodesta 1922 hammaslääkäri Taimi Ikäläisen kanssa.


title: Taulant Xhaka

text: Taulant Ragip Xhaka (s. 28. maaliskuuta 1991 Basel, Sveitsi) on albanialainen jalkapalloilija, joka edustaa Sveitsin Raiffeisen Super Leaguessa pelaavaa FC Baselia. Pelipaikaltaan oikeajalkainen Xhaka on puolustava keskikenttäpelaaja. Hän kuuluu myös Albanian jalkapallomaajoukkueeseen.


title: Taulant Xhaka

text: Xhaka on FC Baselin kasvatti. Hän debytoi seuran edustusjoukkueen paidassa Raiffeisen Super Leaguessa kaudella 2010–2011 pelaten kuudessa ottelussa. Basel voitti tuolla kaudella mestaruuden. Ensimmäisen maalinsa Baselin paidassa Xhaka teki kaudella 2011–2012. Tammikuussa 2012 Xhaka siirtyi lainalle Raiffeisen Super Leaguen Grasshoppersiin. Hän pelasi seuran paidassa lainalla puolitoista kautta voittaen Sveitsin cupin kaudella 2012–2013. Palattuaan Baseliin Xhaka on voittanut Sveitsin mestaruuden kausilla 2013–2014, 2014–2015 ja 2015–2016.


title: Taulant Xhaka

text: Xhaka on edustanut Sveitsiä kaikissa nuorten maajoukkueissa. Hän valitsi kuitenkin aikuisten maajoukkueekseen Albanian, josta hänen vanhempansa ovat kotoisin. Xhaka teki debyyttinsä Albanian jalkapallomaajoukkueessa syyskuussa 2014 EM-karsintaottelussa Portugalia vastaan.


title: Taulant Xhaka

text: Xhakan nuorempi veli Granit Xhaka pelaa Englannin Valioliigan Arsenalissa ja edustaa Sveitsin jalkapallomaajoukkuetta.


title: Taulant Xhaka

text: Seurajoukkuetasolla


title: Oulun normaalikoulu, Koskela

text: Oulun normaalikoulu, Koskela on yksi Oulun normaalikoulun neljästä yksiköstä. Oulun normaalikoulu on Oulun yliopiston kasvatustieteiden tiedekunnan ylläpitämä koulu, jonne oppilaat tulevat normaalisti omalta oppilaaksiottoalueelta.


title: Oulun normaalikoulu, Koskela

text: Koskelan yksikössä annetaan perusopetusta vuosiluokilla 1-6 ja samalla Oulun yliopiston luokanopettajaopiskelijat suorittavat omaa ohjattua opetusharjoittelua. Koulussa annetaan myös maahanmuuttajien valmistavaa opetusta.


title: Oulun normaalikoulu, Koskela

text: Koulussa järjestetään luokanopettajakoulutuksen ohjattua opetusharjoittelua. Opiskelijat harjoittelevat kolmessa eri jaksossa. Pääosin ensimmäisen opiskeluvuoden aikana opiskelijat tutustuvat kouluun kahden viikon ajan orientoivassa harjoittelussa (OKT). Kandidaatin tutkinnon perusharjoittelussa (KKT) opiskelijat harjoittelevat 6 viikon aikana niin ryhmissä, pareina kuin yksinkin. Maisterivaiheen harjoittelussa (MKT) harjoittellaan 8 viikon ajan ensin vastuuaineiden opetusta ja lopuksi kahden viikon ajan vastuun ottamista kokonaisista koulupäivistä.


title: Oulun normaalikoulu, Koskela

text: Vuonna 2013 Oulun kaupungin hallinnoima Koskelan koulu lakkautettiin ja koulu siirtyi Oulun normaalikoulun osaksi. Uudeksi nimeksi yksikölle tuli Oulun normaalikoulu, Koskela.


title: Oulun normaalikoulu, Koskela

text: Koskelassa toimii aktiivinen vanhempaintoimikunta Kimppa. Vuosittaisiin tapahtumiin kuuluu mm. syksyisin järjestettävä pihatapahtuma, Halloween-juhla ja kevään vappukarnevaali.


title: Luettelo televisiosarjan Miehen puolikkaat jaksoista

text: Tämä on luettelo televisiosarjan Miehen puolikkaat jaksoista.


title: All I Want Is You

text: ”All I Want Is You” on irlantilaisen U2 -yhtyeen kappale vuodelta 1988. Se on yhtyeen vuonna 1988 julkaiseman "Rattle and Hum" -albumin viimeinen kappale, ja se julkaistiin albumin neljäntenä ja viimeisenä singlenä 13. kesäkuuta 1989. Kappaleen säveltäjiksi on muun yhtyeen tuotannon tapaisesti merkitty koko yhtye ja sanoittajaksi laulaja Bono. Kappaleen lopussa kuultava jousisovitus on säveltäjä ja muusikko Van Dyke Parksin käsialaa.


title: All I Want Is You

text: Kappale julkaistiin singlenä Yhdistyneessä kuningaskunnassa 13. kesäkuuta 1989 b-puolellaan cover alun perin The Righteous Brothersin tunnetuksi tekemästä kappaleesta ”Unchained Melody”. Joissain painoksissa b-puolella oli mukana myös cover Love Affair -yhtyeen kappaleesta ”Everlasting Love”. ”All I Want Is You” nousi Britannian singlelistalla parhaimmillaan neljänneksi. Listaykkösenä se oli Irlannin singlelistalla. Kymmenen parhaan joukkoon se ylsi myös Suomessa, Australiassa ja Uudessa-Seelannissa.


title: All I Want Is You

text: ”All I Want Is Youn” ovat levyttäneet myös irlantilainen tyttöbändi Bellefire vuonna 2002 ja irlantilainen laulaja Brian McFadden vuonna 2013. Bellefiren levyttämästä versiosta muodostui yhtyeen uran suurin listamenestys, sillä se oli Irlannin singlelistalla parhaimmillaan kolmas ja ylsi Britanniassa kahdenkymmenen parhaan joukkoon.


title: Dejan Košir

text: Dejan Košir (s. 30. tammikuuta 1973 Jesenice) on slovenialainen lumilautailun maailmanmestari.¨Hän edusti aktiiviurallaan ASK Kranjska Gora -seuraa. Hän on pituudeltaan 186 cm.


title: Dejan Košir

text: Košir sijoittui Berchtesgadenin MM-kilpailuissa 1999 paripujottelussa 11:nneksi. Hän saavutti Madonna di Campiglion MM-kilpailuissa 2001 hopeaa suurpujottelussa ja sijoittui seitsemänneksi paripujottelussa. Salt Lake Cityn olympialaisissa 2002 hän oli parisuurpujottelussa viides.


title: Dejan Košir

text: Košir voitti parisuurpujottelun maailmanmestaruuden Kreischbergissa 2003. Lisäksi hän sijoittui paripujottelussa viidenneksi. Torinon olympialaisissa 2006 hän oli parisuurpujottelussa kuudes. Arosan MM-kilpailuissa 2007 hän sijoittui paripujottelussa seitsemänneksi.


title: Dejan Košir

text: Košir voitti parisuurpujottelun ja suurpujottelun maailmancupien kokonaiskilpailut kaudella 2001–2002. Hän sijoittui toiseksi pujottelucupissa kaudella 1997–1998 sekä "parallel"-lajien yhteiscupissa kausilla 2001–2002 ja 2002–2003. Kolmas hän oli paripujottelucupissa kaudella 2001–2002.


title: Dejan Košir

text: Košir voitti 11 maailmancupin osakilpailua, sijoittui seitsemän kertaa toiseksi ja kuusi kertaa kolmanneksi.


title: Dejan Košir

text: Košir kantoi Slovenian lippua Salt Lake Cityn olympialaisten 2002 avajaisissa.


title: Martin Hagfors

text: Eliel August Martin Hagfors (7. huhtikuuta 1901 Impilahti – 19. maaliskuuta 1959) oli suomalainen metsätieteilijä.


title: Martin Hagfors

text: Hagforsin vanhemmat olivat Myrskylän kirkkoherra Erik Wilhelm Hagfors (1863–1956) ja opettaja Frida Augusta Ekroos (s. 1862). Hänen puolisonsa vuodesta 1926 oli Mirjam Gretel Linsén. Hagfors tuli ylioppilaaksi Porvoon lyseosta 1919 ja suoritti metsänhoitotutkinnon 1923 ja maatalous- ja metsätieteiden kandidaatin tutkinnon 1925. Maatalous- ja metsätieteiden tohtoriksi hän väitteli 1930 aiheesta "Über die ökonomischen Ziele bei der Bewirtschaftunng der Wälder". Ennen tutkijanuraansa Hagfors työskenteli sekä opettajana että metsänhoitajana, mutta myös muun muassa tilastonhoitajana ja Suomen sähkötukkuliikkeiden asiamiehenä. Hän toimi Helsingin yliopiston metsäekonomian laitoksella metsätalouden liiketieteen dosenttina 1952–1955.


title: Martin Hagfors

text: Hagfors oli mukana perustamassa 1931 Vapaussodan Kenttäharmaat-yhdistystä.


title: Martin Hagfors

text: Nimellä "E. A. Martin Hagfors":


title: Seinälukit

text: Seinälukit ("Phalangiidae") on lukkeihin kuuluva hämähäkkieläinheimo. Seinälukkien jalkojenväli voi olla jopa 10 cm:n mittainen, mutta niiden pehmeä vartalo on harvoin senttimetriä pidempi. Muiden lukkien tavoin seinälukkienkin silmät ovat kohoumassa toisiaan lähellä. Koiraat ja naaraat ovat erinäköisiä. Varsinkin koiraan suuret kelikerit errotuvat. Naaras munii 20-100 munaa kerrallaan ja hautaa ne multaan tai puunkuoren alle. Useimmat lajit ovat yöaktiivisia ja viihtyvät kosteissa ympäristoissä. Ne sekä saalistavat että syövät kuolleita eläimiä.


title: Cosmetidae

text: Cosmetidae on amerikkalainen lukkeihin kuuluva hämähäkkieläinten heimo. Heimo on hyvin monimuotoinen ja siitä tunnetaan yli 700 lajia. Kokonaislevinneisyys ulottuu Yhdysvaltojen eteläosista eteläiseen Patagoniaan, mukaan lukien Isot ja Pienet Antillit.


title: Parc des Buttes-Chaumont

text: Parc des Buttes-Chaumont on puisto Pariisin koillisosassa, 19. arrondissementin alueella. Sen pinta-ala on 25 hehtaaria ja se on Pariisin suurimpia luonnollisia viheralueita. Puistossa on suuret korkeuserot ja siellä on hyviä näköalapaikkoja sekä keinotekoisia luolia, vesiputouksia ja tekojärvi. Puistossa voi soutaa veneellä tai ratsastaa aasilla.


title: Parc des Buttes-Chaumont

text: Puisto rakennettiin vuosina 1864–1867 Ranskan keisari Napoleon III:n aloitteesta ja insinööri Jean-Charles Alphandin suunnitelmien pohjalta entisen kalkkikivilouhoksen alueelle ympäröivän Bellevillen työläiskaupunginosan virkistysalueeksi. Puistosta tehtiin niin sanotu englantilaistyylinen maisemapuutarha, johon kuuluivat keinotekoiset maisemaelementit. Tekojärven keskellä olevan jyrkkäseinäisen kalliosaaren korkeimmalle kohdalle rakennettiin arkkitehti Gabriel Davioudin suunnittelema korinttilaistyylinen ”Sibyllan temppeli”, joka on Italian Tivolissa sijaitsevan Vestan temppelin jäljitelmä. Davioud suunnitteli myös Parc des Buttes-Chaumontin muut rakennukset. Alphandin ja Davioudin ohella puiston suunnitteluun osallistuivat insinööri Darcel ja maisemapuutarhuri Jean-Pierre Barillet-Deschamps. Saareen johtavan riippusillan suunnitteli insinööri Gustave Eiffel. Toinen saarelle johtava silta, 22 metrin korkeudessa kulkeva kivisilta tunnetaan myös ”itsemurhasiltana” ("Pont des suicidés") koska monien väitetään hypänneen sieltä alas.


title: Parc André-Citroën

text: Parc André-Citroën on puisto Pariisissa Seinen etelärannalla, 15. arrondissementin alueella. Puiston pinta-ala on 14 hehtaaria. Puisto toimii turisteja kuljettavan kuumailmapallon (Ballon Generali) lähtöpaikkana.


title: Parc André-Citroën

text: Puisto rakennettiin entisen Citroënin autotehtaan paikalle vuosina 1988–1995. Tehdas toimi tällä paikalla vuosina 1915–1982. Puisto on nimetty tehtaan perustajan André Citroënin mukaan. Puisto avattiin 1992. Sen suunnitteluun osallistuivat maisema-arkkitehdit Alain Provost, Gilles Clément, Patrick Berger, Jean-Paul Viguier ja François Jodry.


title: Parc André-Citroën

text: Parc André-Citroenissa yhdistyy ranskalainen, englantilainen ja japanilainen puutarhasuunnittelu sekä moderni arkkitehtuuri. Puisto on jaettu kolmeen osaan. "Jardin blancissa" (”valkoinen puutarha”) on valkoisina kukkivia pensaita ja "Jardin noirissa" (”musta puutarha”) tummakukkaisia kasveja. Puiston keskellä on suuri avoin nurmikko ("parterre"), joka ulottuu Seinen rantaan saakka. Näiden ohella puiston yhteydessä on kuusi teemapuutarhaa (ns. "Jardins Sériels"), jotka liittyvät vertauskuvallisesti eri aisteihin: sininen puutarha (haju), oranssi puutarha (tunto), vihreä puutarha (kuulo), punainen puutarha (maku), hopeinen puutarha (näkö) ja kultainen puutarha (kuudes aisti). Lisäksi puiston alueella on myös kaksi graniittista näköalatornia, useita suihkulähteitä ja kaksi suurta kasvihuonetta, jotka ovat Bergerin suunnittelemia.


title: Agua Zarcan vesivoimalahanke

text: Agua Zarcan vesivoimala on hondurasilaisen voimalayhtiö Desarrollos Energéticos S.A. eli DESA:n Hondurasiin suunnittelema 22 megawatin vesivoimala. Voimala tuottaisi vuodessa arviolta 99 gigawattituntia energiaa. Pato aiotaan rakentaa Santa Bárbaran ja Intibucán maakuntien alueelle Rio Blancon kuntaan, Gualcarque-joen varrelle. Hanke on kiistanalainen. Voimalaksi kaavaillun alueen lähellä asuu lenca-alkuperäiskansan jäseniä ja mestitsejä. Gualcarquen varrelle suunnitellaan myös kolmea muuta vesivoimalaa.


title: Agua Zarcan vesivoimalahanke

text: Hankkeen päärahoittaja on "Banco Centroamericano de Integración Económica" eli BCIE (espanjaksi) tai CABEI (englanniksi) -kehityspankki, joka myönsi 24 miljoonan dollarin lainan vuonna 2012. Muista rahoittajista 5 miljoonaa dollaria sijoittanut Suomen valtion kehitysrahoitusyhtiö Finnfund ja saksalaisten Siemensin ja Voithin puoliksi omistama Voith-Hydro ovat jäädyttäneet rahoituksen aktivisti Berta Cáceresin murhan jälkeen toistaiseksi. Hollantilainen kehitysrahoitusyhtiö FMO taas ilmoitti vetäytyvänsä välittämästi. Se oli sijoittanut hankkeeseen 15 miljoonaa dollaria.


title: Agua Zarcan vesivoimalahanke

text: Aiemmista rahoittajista Maailmanpankki, Kansainvälinen rahoitusyhtiö (IFC), ja maailman suurin vesivoimalarakentaja, kiinalainen Sinohydro vetäytyivät hankkeesta vuonna 2013 DESA:n ja paikallisten asukkaiden välisen kiistan vuoksi.


title: Agua Zarcan vesivoimalahanke

text: Hanke hyväksyttiin vuonna 2010. Hyväntekeväisyysjärjestö Oxfamin mukaan paikalliset asukkaat eivät hyväksyneet päätöstä, eikä heitä kuultu ennen sen tekemistä, vaikka suostumuksen ohittaminen rikkoo sekä Hondurasin perustuslakia että maan ratifioimaa YK:n alkuperäiskansojen oikeuksia koskevaa 169-sopimusta. 169-sopimus vaatii, että alkuperäiskansoilta on ennen heidän mailleen rakentamista tai sen hyödyntämistä hankittava vapaaehtoinen, tietoon perustuva suostumus.


title: Agua Zarcan vesivoimalahanke

text: Vuonna 2014 rakennuspaikka siirrettiin korkeammas Gualcarque-joen yläjuoksulle, oikealta rannalta vasemmalle. Finnfundin mukaan syynä olivat sosiaalisten ongelmien aiheuttamat turvallisuusongelmat ja rakennuskustannukset. Padon rakennustöitä ei oltu aloitettu vielä tammikuussa 2015.


title: Agua Zarcan vesivoimalahanke

text: Oxfamin mukaan paikalliset asukkaat eli lencat ja mestitsit eivät voisi padon takia tulevaisuudessa enää käyttää pyhänä pidettyä Gualcarque-jokea, josta he saavat ravintoa ja vetensä. Pato estäisi myös ruoka- ja lääkekuljetusten toimittamisen läheisiin kyliin.


title: Agua Zarcan vesivoimalahanke

text: Voith-Hydron mukaan vesivoima on luotettava ja kestävä energiaratkaisu, jonka avulla monet ihmiset Hondurasissa hyötyisivät talouskasvusta ja sen myötä paremmista elinoloista, kuten paremmasta infrastruktuurista sekä terveys- ja koulutusjärjestelmän laajenemisesta. Yhtiön mukaan kehitys aiheuttaa kuitenkin väistämättä paikallisiin oloihin häiriöitä, mikä edellyttää hyvin tarkkoja selvityksiä, valmistelua ja toimeenpanoa sekä kaikkien asianomaisten etujen yhteensovittelua.


title: Agua Zarcan vesivoimalahanke

text: Finnfundin mukaan voimala työllistäisi 40 henkilöä valmistumisensa jälkeen ja satoja rakentamisvaiheessa. Se tuottaisi sähköä 120 500 kotitaloudelle eli noin puolelle miljoonalle ihmiselle. Uusiutuvan energiansa vuoksi voimala vähentäisi hiilidioksidipäästöjä arviolta 61 000 tonnia vuodessa ja vähentäisi myös Hondurasin riippuvuutta tuontiöljystä.


title: Agua Zarcan vesivoimalahanke

text: Finnfundin mukaan DESA:lla on myös sen itsensä luomia yritysvastuuohjelmia, joiden avulla se esimerkiksi parantaa teiden kuntoa, perustaa juomavesijärjestelmiä, antaa kouluille lahjoituksia, järjestää erilaisia koulutuksia ja hankkii sähköt kotitalouksille.


title: Agua Zarcan vesivoimalahanke

text: Hanketta vastustaa COPINH-järjestö (Consejo Cívico de Organizaciones Populares e Indígenas de Honduras). Vuonna 2013 sotilas ampui järjestön johtajan Tómas Garcían Agua Zarcan vastaisen mielenosoituksen yhteydessä. Sen jälkeen voimalasuunnitelmia muutettiin ja voimalan rakennuspaikka siirrettiin Gualcarque-joen vastarannalle.


title: Agua Zarcan vesivoimalahanke

text: Seuraava johtaja Berta Cáceres murhattiin aamuyöllä 3. maaliskuuta 2016 ja toista aktivistia, meksikolaista Gustavo Castro Sotoa haavoitettiin. Cáceresin tyttären mukaan hänen äitinsä saamat uhkailut kiihtyivät hankkeen rakennustöiden ja niiden myötä vastarinnan voimistuessa vuonna 2013. Hän on syyttänyt tappouhkauksista myös DESA:n työntekijöitä. 2. toukokuuta poliisi pidätti neljä ihmistä epäiltynä murhasta. Yksi pidätetyistä, Sergio Rodríguez Orellana, on DESA:n sosiaalisista ja ympäristöasioista vastaava työntekijä. Muista pidätetyistä yksi on sotilas ja toinen entinen sotilas. DESA sanoi tiedotteessa olevansa yllättynyt pidätyksestä ja että sillä ei ole minkäänlaista yhteyttä murhaan.


title: Agua Zarcan vesivoimalahanke

text: FMO ilmoitti murhan jälkeen lopettavansa kaiken toimintansa Hondurasissa välittömästi "jatkuvien väkivaltaisuuksien" vuoksi. Finnfund jäädytti rahoituksensa patohankkeelle 15. maaliskuuta 2016. Finnfundin toimitusjohtaja Jaakko Kangasniemi kertoi, ettei usko murhan ja patohankkeen välillä olevan yhteyttä ja sanoi yhtiön uskovan, että paikalliset haluavat hankkeen toteutuvan, mutta että tilannetta on tarkasteltava uudelleen. Kummankin yrityksen edustajat ilmoittivat matkustavansa paikan päälle.


title: The Diving Board

text: The Diving Board on brittiläisen muusikko Elton Johnin 31. studioalbumi, joka julkaistiin syyskuussa 2013. Se on hänen toinen studioalbuminsa ilman säännöllisiä yhtyeen jäseniä sitten vuoden 1979 "Victim of Loven".


title: The Diving Board

text: Kaikki kappaleet säveltänyt Elton John ja sanoittanut Bernie Taupin.


title: Hilkka Ollikainen

text: Hilkka Annikki Ollikainen (4. lokakuuta 1928 Kajaani – 7. helmikuuta 2002 Pori) oli suomalainen näyttelijä. Hän on esiintynyt mm. televisioelokuvassa "Amalia" (1973) ja televisiosarjoissa "Elämän rouva, rouva Glad" (1990) ja "Kiinnisidottu" (1994). Hänen puolisonsa oli näyttelijä Aimo Heino.


Hilkka Ollikainen


title: Markus Kaurto

text: Markus Kaurto (s. 1993) on suomalainen, vuonna 2012 lentopallon Mestaruusliigassa debyyttinsä tehnyt lentopalloilija. Kaurto on edustanut pääsarjaurallaan Raision Loimua, Joensuun Rientoa, Perungan Poikia, kaudella 2016–2017 oululaista Ettaa sekä vuodesta 2017 Vammalan Lentopalloa. VaLePa:n joukkueessa hän voitti Suomen-mestaruuden vuonna 2018.


title: Markus Kaurto

text: Kaurto on edustanut juniori-ikäisenä Suomen nuorten lentopallomaajoukkuetta, ja vuonna 2015 hän pelasi ensimmäiset miesten A-maaottelunsa Euroopan Kisoissa. Uran ensimmäiset viisi A-maaottelua olivat kuitenkin niin sanotun B-maajoukkueen mukana, kun Euroopan kisat järjestettiin samanaikaisesti kesän Maailmanliigan otteluiden kanssa, minkä vuoksi A-maajoukkueen ykkösmiehistö pelasi yhtä aikaa toisessa kilpailussa. Varsinaiseen A-maajoukkueeseen Kaurto valittiin kesällä 2016, kun hän kuului Maailmanliigan 15 pelaajan joukkueeseen. Kaurton ensimmäinen ottelu ykkösmaajoukkueessa koitti 27. toukokuuta 2016 Hollantia vastaan pelatussa harjoitusottelussa. Hän pelasi mainion ottelun ja keräsi 14/+11 pistettä. Ennen vuoden 2018 MM-kisoja hän on pelannut 53 maaottelua.


title: Markus Kaurto

text: Kaurto harrasti pitkään lentopallon lisäksi myös korkeushyppyä, jossa hän kuului nuorten maajoukkuevalmennettaviin. Korkeushypyssä hän ehti saavuttaa myös junioritasolla SM-mitaleita. Parhaimmillaan hän hyppäsi korkeutta 205 cm kesällä 2011 ennen lopullista siirtymistä lentopalloon. Lentopalloa Kaurto aloitti pelata vasta 2010-luvun vaihteessa Lempäälän Jyryssä, mutta nousi hyvän fysiikkansa ansiosta nopeasti aina nuorten maajoukkueeseen ja lentopalloliigaan saakka.


title: Lilith (elokuva)

text: Lilith ("Lilith") on Robert Rossenin ohjaama yhdysvaltalainen elokuva vuodelta 1964. Elokuva perustuu J. R. Salamancan saman nimiseen romaaniin vuodelta 1961. Pääosia näyttelevät Warren Beatty, Jean Seberg, Peter Fonda, Kim Hunter ja Gene Hackman.


title: Lilith (elokuva)

text: "Lilith" on Rossenin viimeinen elokuva, ja sitä ohjatessaan hän oli jo sairas. Elokuvan tekoa haittasivat Rossenin ja Beattyn riidat.


title: Lilith (elokuva)

text: Aihe perustuu monissa kulttuureissa esiintyvään naispaholais-teemaan, jonka yksi ilmentymä on Lilith. Feministikriitikoiden näkemyksessä se heijastelee miesten pelkoa naisen seksuaalisuutta kohtaan. Seberg piti Lilithin roolia yhtenä lempirooleistaan.


title: Lilith (elokuva)

text: Itsekin traumoista kärsivä nuori sotaveteraani Vincent Bruce (Beatty) saa paikan toimintaterapeuttina kotikaupunkinsa lähellä sijaitsevassa rikkaiden potilaiden yksityisessä mielisairaalassa. Siellä hänet saa pauloihinsa skitsofreniaa sairastava herkkä ja taiteellinen Lilith Arthur (Seberg). Vincent vie Lilithiä retkille laitoksen ulkopuolelle, minkä ansiosta Lilith alkaa vapautua ja parantua. Vincent ja Lilith rakastuvat intohimoisesti. Nuori miespotilas (Fonda) on pitkään ollut ihastunut Lilithiin ja tekee itsemurhan kun huomaa Vincentin valloittavan nuoren naisen sydämen. Lilithin mielen valtaa hänet sairastuttanut veljen kuolema vuosia sitten, johon ilmeisesti oli liittynyt insestin piirteitä sisarusten kesken. Lilith vajoaa koomaan, ja Vincent hakee apua itselleen laitoksen henkilökunnalta.


title: Lilith (elokuva)

text: Elokuvakirjassa "The New Biographical Dictionary of Film" kriitikko David Thomson pitää "Lilithiä" "merkillisyytenä, ainoana [Rossenin] elokuvista, jossa on intohimoa, salamyhkäisyyttä ja joka on todella henkilökohtainen. Muut hänen elokuvansa vaikuttavat vanhentuneilta ja vaatimattomilta, mutta "Lilith" on ajaton."


title: Lilith (elokuva)

text: Kriitikot, esimerkiksi Jari Mustonen, näkevät elokuvan erityisesti Rossenin ja Sebergin elokuvana. Muut näyttelijät jäävät siinä statistin rooliin.